Nea Yesu Agyede Afɔrebɔ no Kyerɛ\nKENKAN WƆ Abbey Abui Acholi Alur American Sign Language Amharic Angolan Sign Language Arabic Argentinean Sign Language Armenian Armenian (West) Ateso Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Betsimisaraka (Southern) Bislama Bolivian Sign Language Boulou Bété Cambodian Chavacano Chichewa Chin (Tiddim) Chinese Cantonese (Simplified) Chinese Cantonese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombian Sign Language Cuban Sign Language Damara Dangme Douala Drehu Dusun Dutch Efik English Estonian Ewe Fante Fijian Fon French Ga Gitonga Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hindi Hunsrik Iban Ibinda Igbo Indian Sign Language Indonesian Irish Italian Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lugbara Lunda Luo Luvale Macua Malagasy Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Nyaneka Nyungwe Nzema Okpe Oromo Otetela Pidgin (Cameroon) Ponapean Portuguese Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Romanian Romany (Eastern Slovakia) Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Réunion Creole Samoan Sangir Sango Sena Sepedi Seychelles Creole Sidama Silozi Sinhala Spanish Sranantongo Sunda Swahili Swati Tahitian Tajiki Talian Tamil Tandroy Tankarana Thai Thai Sign Language Tigrinya Tiv Tongan Tshiluba Tshwa Tsonga Tswana Turkish Twi Ukrainian Umbundu Urdu Urhobo Uruund Vezo Vietnamese Wallisian Welsh Wolaita Yacouba Zande Zulu\n1, 2. (a) Dɛn na ɛma w’ani gye akyɛde bi ho? (b) Adɛn nti na agyede no yɛ Onyankopɔn akyɛde a ɛso paa?\nDƐN na obi de akyɛ wo a wo werɛ mfi da? Mpɛn pii no, ɛnyɛ akyɛde no kɛse ne asɛm no. Mmom, sɛ ɛyɛ biribi a wuhia paa a, w’ani sɔ na ɛma w’ani gye.\n2 Onyankopɔn akyɛ yɛn nneɛma bebree, nanso baako bi wɔ hɔ a ehia yɛn sen ne nyinaa. Ɛyɛ biribi a ɛso paa a Onyankopɔn ayɛ ama nnipa. Ɛne sɛ, ɔsomaa ne Ba Yesu Kristo baa asase so na yɛnam no so anya daa nkwa. Ɛno ho ade na yɛrebesua yi. (Kenkan Mateo 20:28.) Anokwa, Yesu a Yehowa de no yɛɛ agyede maa yɛn yi ma yehu sɛ ɔdɔ yɛn paa.\nDƐN NE AGYEDE NO?\n3. Adɛn nti na nnipa wu?\n3 Agyede no na Yehowa nam so yi nnipa fi bɔne ne owu mu. (Efesofo 1:7) Asɛm bi sii Eden turo mu mfe mpempem pii ni. Sɛ yɛte saa asɛm no ase a, ɛbɛma yɛahu nea enti a yehia agyede no. Nea esii ne sɛ Adam ne Hawa yɛɛ bɔne tiaa Onyankopɔn, enti wowui. Yɛn nyinaa yɛ wɔn mma, na wɔde bɔne awo yɛn. Enti na yɛn nso yewu no.—Hwɛ Nsɛm Bi Mu Nkyerɛkyerɛmu 9.\n4. Hena ne Adam, na na ɔte sɛn?\n4 Adam ne onipa a Yehowa dii kan bɔɔ no. Ná bɔne biara nni ne ho, na na ne nipadua ne n’adwene di mũ. Enti anka ɔrenyare, ɔremmɔ akwakoraa na ɔrenwu. Wei yɛ akyɛde a ɛso bi nni! Esiane sɛ Yehowa na ɔbɔɔ Adam nti, yebetumi aka sɛ Yehowa yɛ ne papa. (Luka 3:38) Ná Yehowa ne Adam taa di nkɔmmɔ. Onyankopɔn kyerɛɛ no nea ɔpɛ sɛ ɔyɛ nyinaa, na ɔmaa no adwuma a ɛbɛma n’ani agye.—Genesis 1:28-30; 2:16, 17.\n5. Sɛ Bible ka sɛ Onyankopɔn bɔɔ Adam wɔ ne “suban so” a, ɛkyerɛ sɛn?\n5 Onyankopɔn bɔɔ Adam wɔ ne “suban so.” (Genesis 1:27) Enti Yehowa maa Adam ne su ahorow no bi. Ebi ne ɔdɔ, nyansa, atɛntrenee ne tumi. Onyankopɔn ammɔ Adam sɛ robɔt; ɔde ne pɛ maa no. Enti ɔbɛyɛ papa oo, ɔbɛyɛ bɔne oo, na ɛwɔ ɔno ara nsam. Sɛ Adam tiee Onyankopɔn a, anka ɔbɛtena Paradise hɔ afebɔɔ.\n6. Bere a Adam yɛɛ Onyankopɔn so asoɔden no, dɛn na ɔhweree? Dɛn na akɔfa abɛto yɛn so?\n6 Na Adam ne Onyankopɔn ntam yɛ kama, na bɔne biara nni Adam ho, na na ne ho nso tɔ no wɔ Paradise hɔ. Nanso bere a ɔyɛɛ asoɔden maa Onyankopɔn buu no kumfɔ no, ɔhweree ne nyinaa. (Genesis 3:17-19) Ná Adam ne Hawa nni anidaso biara bio, efisɛ wɔhyɛɛ da buu Onyankopɔn mmara so. Nea Adam yɛe no kɔfaa “bɔne baa wiase, na owu nam bɔne so bae, ma owu trɛw kaa nnipa nyinaa, efisɛ wɔn nyinaa ayɛ bɔne.” (Romafo 5:12) Bere a Adam yɛɛ bɔne no, “ɔtɔn” ɔne n’asefo nyinaa hyɛɛ bɔne ne owu ase; enti nnipa bɛyɛɛ nkoa maa bɔne ne owu. (Romafo 7:14) Eyi kyerɛ sɛ yenni anidaso biara anaa? Yɛwɔ bi paa; Yehowa ama yɛn agyede.\n7, 8. Dɛn ne agyede?\n7 Dɛn ne agyede? Yɛka agyede a, ɛyɛ nneɛma mmienu. Nea edi kan, ɛyɛ ade a yetua de gye obi anaa biribi. Nea ɛtɔ so mmienu, ɛyɛ mpatade anaa nea wɔde si biribi a asɛe ananmu.\n8 Owu ne bɔne ho nsunsuanso a Adam asoɔden de abɛsoɛ yɛn so no, onipa biara nni hɔ a obetumi agye yɛn afi mu. Nanso Yehowa ankasa de nneɛma agu akwan mu a ɔnam so begye yɛn. Ma yɛnhwɛ agyede no ho nsɛm bi ne sɛnea ebetumi aboa yɛn.\nNEA YEHOWA YƐ DE TUAA AGYEDE NO\n9. Dɛn na ebetumi atua agyede no?\n9 Nkwa a edi mũ a Adam ma yɛhweree no, yɛn mu biara nni hɔ a obetumi ama yɛn nsa aka bio. Adɛn ntia? Efisɛ yɛn nyinaa yɛ abɔnefo. (Dwom 49:7, 8) Nanso, onipa nkwa a ɛyɛ pɛ na ebetumi atua agyede no. Ɛno nti na Bible frɛ no “agyede a ɛfata.” (1 Timoteo 2:6) Ɛsɛ sɛ agyede no tumi tua Adam nkwa a ɔhweree no.\n10. Nhyehyɛe bɛn na Yehowa yɛ de tuaa agyede no?\n10 Nhyehyɛe bɛn na Yehowa yɛ de tuaa agyede no? Ɔsomaa ne Ba a ɔda ne koma so baa asase so. Ne Ba no ne Yesu, abɔde nyinaa abakan no. (1 Yohane 4:9, 10) Yesu yii ne yam gyaw n’Agya ne asetena a na ɔwom wɔ soro no baa asase so. (Filipifo 2:7) Yehowa yii Yesu nkwa fii soro bɛhyɛɛ ɔbea bi yam wɔ asase so, na ɔwoo no sɛ onipa a bɔne ne nkekae biara nni ne ho.—Luka 1:35.\nYehowa de ne Ba a ɔda ne koma so no yɛɛ agyede maa yɛn\n11. Ɛyɛɛ dɛn na onipa baako nkwa tumi yɛɛ agyede maa nnipa nyinaa?\n11 Bere a Adam nyɛɛ Yehowa so asoɔden no, na n’asetena di mũ. Ná bɔne ne owu ne ɛho nsunsuanso biara nni hɔ. Enti anka n’asefo nyinaa benya asetena pa. Nanso asoɔden no nti, saa hokwan no bɔɔ wɔn. Obi betumi agye Adam asefo anaa? Yiw. (Kenkan Romafo 5:19.) Yesu a bɔne biara nni ne ho no de ne nkwa bɛyɛɛ agyede maa wɔn. (1 Korintofo 15:45) Ne nkwa a edi mũ no na ebetumi agye Adam asefo nyinaa afi owu mu.—1 Korintofo 15:21, 22.\n12. Adɛn nti na Yesu faa yaw mu saa?\n12 Bible ma yehu amanehunu a Yesu faa mu ansa na ɔrewu. Wɔhwee Yesu paa de no sɛn dua so maa owuu yayaayaw. (Yohane 19:1, 16-18, 30) Adɛn nti na Yesu faa yaw mu saa? Efisɛ na Satan aka sɛ onipa biara nni hɔ a ɔrehu amane paa a, ɔbɛkɔ so asom Onyankopɔn. Yesu dii Onyankopɔn nokware de kyerɛe sɛ onipa a ɔyɛ pɛ hu amane sɛ dɛn mpo a, obetumi agyina mu. Hwɛ sɛnea Yesu maa Yehowa koma tɔɔ ne yam!—Mmebusɛm 27:11; hwɛ Nsɛm Bi Mu Nkyerɛkyerɛmu 15.\n13. Ɔkwan bɛn na Yesu faa so tuaa agyede no?\n13 Ɔkwan bɛn na Yesu faa so tuaa agyede no? Ne nipadua a ɛyɛ pɛ no na ɔde tua maa n’Agya. Yehowa maa atamfo kwan ma wokum Yesu Nisan da a ɛto so 14, afe 33 (sɛnea na Yudafo bu mmere). (Hebrifo 10:10) Ne nnansa so no, Yehowa nyanee Yesu maa no honhom nipadua. Afei deɛ na Yesu nyɛ onipa bio! Akyiri yi, Yesu kɔɔ soro de ne ho kɔkyerɛɛ n’Agya sɛ ɔde ne nipadua a ɛyɛ pɛ no ayɛ agyede. (Hebrifo 9:24) Afei a watua agyede no, yebetumi anya ogye afi bɔne ne owu mu.—Kenkan Romafo 3:23, 24.\nNEA AGYEDE NO BETUMI AYƐ AMA WO\n14, 15. Dɛn na ɛsɛ sɛ yɛyɛ na yɛanya bɔne fafiri?\n14 Yɛafi ase renya Onyankopɔn akyɛde nwonwaso no so mfaso. Ma yɛnhwɛ mfaso a yɛrenya seesei ne nea yebenya daakye no bi.\n15 Yenya bɔne fafiri. Nnipa ntumi nyɛ nea ɛteɛ bere nyinaa. Yedi mfomso, na ɛtɔ da nso a, yɛkeka nsɛm anaa yɛyɛ nneɛma bi a ɛmfa kwan mu. (Kolosefo 1:13, 14) Yɛbɛyɛ dɛn anya bɔne fafiri? Sɛ yɛyɛ bɔne a, ɛsɛ sɛ yefi yɛn koma mu nu yɛn ho, na yɛsrɛ Yehowa ma ɔde kyɛ yɛn. Yɛyɛ saa a, ɛbɛma yɛanya bɔne fafiri.—1 Yohane 1:8, 9.\n16. Sɛ yɛpɛ ahonim pa a, dɛn na ɛsɛ sɛ yɛyɛ?\n16 Yenya ahonim pa. Sɛ yɛyɛ biribi ma yɛn ahonim anaa yɛn tiboa bu yɛn fɔ a, yɛyɛ basaa. Ɛtɔ da mpo a, yɛte nka sɛ yɛnsɛ hwee, anaa mfaso biara nni yɛn so. Nanso ɛnsɛ sɛ yɛpa abaw. Sɛ yɛsrɛ Yehowa sɛ ɔmfa yɛn bɔne nkyɛ yɛn a, yegye di sɛ obetie. (Hebrifo 9:13, 14) Sɛ yɛwɔ ɔhaw anaa su bi a epiapia yɛn ma yɛyɛ bɔne a, Yehowa pɛ sɛ yɛde ne nyinaa to n’anim. (Hebrifo 4:14-16) Yɛyɛ saa a, ɛbɛma yɛne Onyankopɔn ntam ayɛ kama.\n17. Nhyira bɛn na Yesu wu no bɛma yɛanya?\n17 Yɛwɔ anidaso sɛ yɛbɛtena ase daa. “Bɔne akatua ne owu, na akyɛde a Onyankopɔn de ma ne daa nkwa a ɛnam yɛn Awurade Kristo Yesu so.” (Romafo 6:23) Esiane sɛ Yesu wu maa yɛn nti, yebetumi atena ase daa na yare a ɛde yare deɛ, yɛrennyare bi da. (Adiyisɛm 21:3, 4) Dɛn na yɛyɛ a, yɛn nsa bɛka saa nhyira yi?\nW’ANI SƆ AGYEDE NO ANAA?\n18. Dɛn na ɛma yehu sɛ Yehowa dɔ yɛn?\n18 Sɛ obi kyɛ wo biribi a w’ani gye ho a, wunni ho agorɔ koraa. Akyɛde biara ne agyede no nsɛ, enti ɛsɛ sɛ yefi koma mu da Yehowa ase. Yohane 3:16 ka sɛ, “Onyankopɔn dɔ wiase paa ma enti ɔde ne Ba a ɔwoo no koro no mae.” Ampa, Yehowa dɔ yɛn paa; ɛno nti na ɔde ne Ba Yesu a ɔda ne koma so no maa yɛn. Yenim sɛ Yesu nso dɔ yɛn paa, efisɛ, ɔno nso penee so bewu maa yɛn. (Yohane 15:13) Enti agyede no reka akyerɛ wo sɛ Onyankopɔn ne Yesu dɔ wo paa.—Galatifo 2:20.\nSɛ yesua Yehowa ho ade a, yɛne no bɛfa adamfo, na ɛbɛma yɛadɔ no\n19, 20. (a) Wobɛyɛ dɛn afa Yehowa adamfo? (b) Dɛn na obi yɛ a ɛkyerɛ sɛ ogye Ɔba no di?\n19 Seesei a woabehu sɛ Onyankopɔn dɔ wo yi, wobɛyɛ dɛn afa no adamfo? Sɛ wunnim obi a, ɛyɛ den sɛ wobɛdɔ no. Yohane 17:3 ka sɛ yebetumi ahu Yehowa. Sɛ wuhu no yiye a, ɛbɛma woadɔ no. Afei nso, ɛbɛma w’ani agye sɛ wobɛyɛ nea ɛsɔ n’ani na woabɛyɛ n’adamfo. Enti kɔ so sua Bible no, na wubehu Yehowa yiye.—1 Yohane 5:3.\n20 Ma w’ani nsɔ Yesu agyede afɔre no. Bible ka sɛ, “nea ogye Ɔba no di no wɔ daa nkwa.” (Yohane 3:36) Dɛn na obi yɛ a ɛkyerɛ sɛ ogye Ɔba no di? Nea Yesu aka sɛ yɛnyɛ no, ɛsɛ sɛ odi so. (Yohane 13:15) Sɛ yɛn ani sɔ agyede no a, ɛnyɛ yɛn ano kɛkɛ na yɛde bɛka sɛ yegye Yesu di, ɛsɛ sɛ yɛyɛ biribi ka ho. Yakobo 2:26 ka sɛ: ‘Gyidi a nnwuma nnim awu.’\n21, 22. (a) Adɛn nti na ɛsɛ sɛ yɛkɔ Kristo Wu Nkaedi no afe biara? (b) Dɛn na yebesua wɔ Ti 6 ne 7?\n21 Kɔ Kristo Wu Nkaedi no bi. Anwummere a etwa to ansa na Yesu rewu no, ɔkae sɛ ɛyɛ a yɛnkae ne wu no. Enti afe biara yehyiam kae no. Bible frɛ saa nhyiam no “Awurade Anwummeduan.” (1 Korintofo 11:20; Mateo 26:26-28) Yesu pɛ sɛ yɛkae sɛ ɔde ne nipadua a bɔne biara nni ho no ayɛ agyede ama yɛn. Ɔkae sɛ: “Monkɔ so nyɛ eyi mfa nkae me.” (Kenkan Luka 22:19.) Wokɔ Nkaedi no a, ɛkyerɛ sɛ w’ani sɔ agyede no ne ɔdɔ nwonwaso a Yehowa ne Yesu ada no adi akyerɛ yɛn no.—Hwɛ Nsɛm Bi Mu Nkyerɛkyerɛmu 16.\n22 Anokwa, akyɛde biara nni hɔ a, ɛne agyede no sɛ. (2 Korintofo 9:14, 15) Nnipa mpempem pii a wɔawuwu mpo, akyɛde yi betumi aboa wɔn. Yedu Ti 6 ne 7 a, yebesua ho ade pii.\nNOKWASƐM 1: OBIARA HIA AGYEDE NO\n“Onipa Ba no . . . de ne kra ayɛ agyede de agye nnipa bebree.”—Mateo 20:28\nAdɛn nti na yehia agyede no?\nNá Adam ne Onyankopɔn te kama, na bɔne biara nni ne ho; na ne ho nso tɔ no wɔ Paradise hɔ. Nanso bere a ɔyɛɛ asoɔden maa Onyankopɔn buu no kumfɔ no, ɔhweree ne nyinaa.\nNea Adam yɛe no kɔfaa bɔne ne owu bɛsoɛɛ yɛn so.\nAgyede no na Yehowa nam so gye nnipa fi bɔne ne owu mu.\nNOKWASƐM 2: YEHOWA NA ƆYƐƐ AGYEDE NO HO NHYEHYƐE\n“Onyankopɔn somaa ne Ba a ɔwoo no koro no baa wiase sɛ yɛmfa ne so nnya nkwa.”—1 Yohane 4:9\nNhyehyɛe bɛn na Yehowa yɛ de tuaa agyede no?\nDwom 49:7, 8\nNkwa a ɛyɛ pɛ a Adam ma yɛhweree no, yɛn mu biara nni hɔ a obetumi ama yɛn nsa aka bio.\nYehowa somaa ne Ba a ɔda ne koma so no baa asase so ma wɔwoo no sɛ onipa a bɔne ne nkekae biara nni ne ho.\nRomafo 3:23, 24; Hebrifo 9:24\nYesu wui a ɔsɔree no, ɔsan kɔɔ soro de ne ho kɔkyerɛɛ n’Agya sɛ ɔde ne nipadua a ɛyɛ pɛ no ayɛ agyede.\nNOKWASƐM 3: AGYEDE NO MA YENYA ANIDASO ANKASA\n“Ɔbɛpopa wɔn aniwam nusu nyinaa, na owu nni hɔ bio.”—Adiyisɛm 21:4\nDɛn na agyede no betumi ayɛ ama yɛn?\nEbetumi ama yɛanya bɔne fafiri.\nHebrifo 9:13, 14\nEbetumi ama yɛanya ahonim pa wɔ Onyankopɔn anim.\nAma yɛanya anidaso sɛ yɛbɛtena ase daa.\nAgyede no reka akyerɛ wo sɛ Yehowa ne Yesu dɔ wo paa.\nNOKWASƐM 4: ƐSƐ SƐ YƐN ANI SƆ AGYEDE NO\n‘Onyankopɔn de ne Ba a ɔwoo no koro no mae, na obiara a ɔkyerɛ ne mu gyidi no anya daa nkwa.’—Yohane 3:16\nDɛn na yɛbɛyɛ de akyerɛ sɛ yɛn ani sɔ agyede a Onyankopɔn de akyɛ yɛn no?\nHu Yehowa ne Yesu yiye na suasua wɔn.\nAfe biara, bɔ mmɔden kɔ Kristo wu Nkaedi no bi.\nMommma yɛmmfa yɛn ano kɛkɛ nka sɛ yegye Yesu di. Nea Yesu akyerɛ sɛ yɛnyɛ no, ɛno na ɛsɛ sɛ yɛyɛ.\nYehowa Tuaa ‘Agyede Maa Nnipa Pii’\nNkyerɛkyerɛ a asete nyɛ den a ɛbɛma woabɛn Onyankopɔn.


27 Mfa ɔkyena nhoahoa wo ho,+ na wunnim nea ɛda de bɛba.+ 2 Ma ɔhɔho nyi wo ayɛ, na ɛnyɛ w’ankasa w’ano; ma ɔnanani nyɛ, na ɛnyɛ w’anofafa.+ 3 Ɔbo mu duru ne anhwea ade mã+—ɔkwasea agyigyesɛm mu yɛ duru sen n’abien nyinaa.+ 4 Abufuw yɛ atirimɔden, na abufuhyew+ te sɛ nsuyiri; ninkuntwe de, hena na obetumi agyina anim?+ 5 Animka pefee ye+ sen ɔdɔ a ahintaw. 6 Sɛ ɔdɔfo pira wo a, efi nokwaredi mu,+ na ɔtamfo mfewano, gye sɛ wɔsrɛ.+ 7 Ɔkra a wamee tiatia ɛwokyɛm so, na ɔkra a ɔkɔm de no de, ade a ɛyɛ nwene biara yɛ no dɛ.+ 8 Sɛnea anomaa a oguan fi ne berebuw mu te no,+ saa ara na onipa a oguan fi ne tenabea te.+ 9 Sɛnea ngo ne aduhuam+ ma koma di ahurusi no, saa ara na ayɔnkofa mu dɛ a efi komam agyinatu te.+ 10 Nnyaw w’adamfo anaa wo papa adamfo, na nkɔhyɛn wo nua fie w’amanehunu da. Ofipamfo a ɔbɛn ye sen onua a ɔwɔ akyirikyiri.+ 11 Me ba, yɛ onyansafo, na ma me koma ntɔ me yam,+ na manya asɛm abua nea otwa me mpoa.+ 12 Onitefo hu mmusu na ɔde ne ho hintaw;+ ogyimfo a ɔfa mu no nya asotwe.+ 13 Nea odi ɔhɔho agyinam no, gye ne ntama;+ ɔbarima a okodi ɔbea huhuni akyi no, gye no awowade.+ 14 Sɛ obi de nne kɛse hyira ne yɔnko anɔpatutuutu a, wobebu no sɛ ɛyɛ nnome.+ 15 Ɔyere gyigyefo te sɛ ɔdan a enwini na ɛpam onipa osutɔ da.+ 16 Obiara a osianka no no sianka mframa, na ngo na ne nsa nifa beso mu. 17 Dade na wɔde sew dade ano. Saa na onipa nso sew ne yɔnko anim.+ 18 Nea ɔhwɛ borɔdɔma dua so no, ɔno nso bedi n’aba,+ na nea ɔwɛn ne wura no benya nidi.+ 19 Sɛnea anim hu anim nsu mu no, saa ara na onipa koma hu ne yɔnko de. 20 Adamoa* ne ɔsɛe amoa+ mmee da,+ na onipa aniwa nso mmee da.+ 21 Ɔnanfo kuku wɔ hɔ ma dwetɛ,+ na fononoo wɔ hɔ ma sika;+ onipa de, sɛnea n’ayeyi te na wɔde hu no.+ 22 Sɛ wode ɔwɔmma siw ɔkwasea muhumuhu fra awi wɔ waduru mu mpo a, ne nkwaseasɛm no remfi ne mu.+ 23 Ohu na hu wo nguan yiye. Fa wo koma si wo nguankuw so;+ 24 na ahonyade rentena hɔ afebɔɔ,+ na ahemmotiri nso rentena hɔ awo ntoatoaso nyinaa mu. 25 Sare kɔ, na sare foforo fifi, na mmepɔw so nhabamma yɛ bebree.+ 26 Nguammaa ma wo ntama,+ na mpapo yɛ asase bo. 27 Na wubenya mmirekyi nufusu a ɛbɛsõ w’aduan, wo fiefo aduan, ne wo mmeawa asetenade.+


신명기 26 KLB - 5 Mose 26 ASCB\n5 Mose 26:1-19\nOtwa Afɔrebɔdeɛ Ne Ntotosoɔ Du Du\n1Sɛ moduru asase a Awurade, mo Onyankopɔn, de rebɛma mo sɛ mo agyapadeɛ sononko no so, na moko gye tena so a, 2momfa otwakane wɔ otwa berɛ biara mu no ngu kɛntɛn mu na momfa mmra baabi a Awurade, mo Onyankopɔn, bɛyi sɛ wɔnkamfo ne din wɔ hɔ no. 3Monkɔ ɔsɔfoɔ a ɔwɔ hɔ saa ɛberɛ no nkyɛn na monka nkyerɛ no sɛ, “Menam saa akyɛdeɛ yi so reda no adi sɛ Awurade, yɛn Onyankopɔn, de me aba asase a ɔhyɛɛ mʼagyanom bɔ no so.” 4Afei, ɔsɔfoɔ no bɛgye kɛntɛn no afiri wo nsam de asi Awurade, mo Onyankopɔn afɔrebukyia no anim. 5Na wobɛka saa nsɛm yi wɔ Awurade, mo Onyankopɔn, anim sɛ, “Na me tete agya Yakob yɛ otutenani Aramni a ɔkɔtenaa Misraim. Nʼabusua no yɛ ketewaa bi, nanso Misraim hɔ no, wɔdɔɔso bebree bɛyɛɛ ɔman kɛseɛ. 6Ɛberɛ a Misraimfoɔ dii yɛn nya nam so ma yɛyɛɛ wɔn nkoa no, 7yɛsu frɛɛ Awurade, yɛn agyanom Onyankopɔn. Ɔtee yɛn sufrɛ na ɔhunuu yɛn amanehunu, ɔbrɛ ne ɔhyɛ a yɛwɔ mu. 8Enti, Awurade nam tumi a ɛyɛ nwanwa, ehubɔ a emu yɛ den, nsɛnkyerɛnneɛ a ɛpusu nnipa ne anwanwasɛm so gyee yɛn firii Misraim. 9Ɔde yɛn baa ha na ɔde asase yi a nufosuo ne ɛwoɔ resene so yi maa yɛn. 10Afei, Ao Awurade, mede akyɛdeɛ a ɛyɛ mʼaduanekan a wode firi asase mu maa me no rebrɛ wo.” Afei, fa aduane no si Awurade, mo Onyankopɔn, anim na sɔre no. 11Afei, kɔ na kɔgye wʼani wɔ nneɛma pa a Awurade, mo Onyankopɔn, de ama wo ne wo fiefoɔ no ho. Wʼanigyeɛ no mu, kae Lewifoɔ ne ahɔhoɔ a wɔte mo mu no nso.\n12Mfeɛ mmiɛnsa biara, ɛsɛ sɛ moma mo mfudeɛ ho ntotosoɔ dudu sononko. Ɛsɛ sɛ mode saa ntotosoɔ dudu sononko no ma Lewifoɔ, ahɔhoɔ, nwisiaa ne akunafoɔ sɛdeɛ ɛbɛyɛ a, wɔbɛnya bi adi amee wɔ mo nkuro so. 13Afei, mompae mu nka wɔ Awurade, mo Onyankopɔn, anim sɛ, “Mede akyɛdeɛ kronkron a ɛfiri me fie ama Lewifoɔ, ahɔhoɔ, nwisiaa ne akunafoɔ sɛdeɛ wohyɛɛ me no. Memmuu wo mmara no bi so anaa me werɛ mfirii wo mmara no bi. 14Manni bi ɛberɛ a meretwa adwo anaasɛ ɛberɛ a na me ho nte no. Afei nso, mamfa me nsa anka bi, na mamfa mu bi nso amma awufoɔ. Matie Awurade, me Onyankopɔn, na mayɛ biribiara a wohyɛɛ me sɛ menyɛ no. 15Firi wo soro tenabea kronkron hɔ hwɛ fam na hyira wo nkurɔfoɔ Israel ne asase a wode ama yɛn no—asase a nufosuo ne ɛwoɔ retene wɔ so sɛdeɛ wohyɛɛ yɛn agyanom bɔ no.”\nAwurade Mmara So Die Ho Nkaeɛbɔ\n16Awurade, mo Onyankopɔn, hyɛ mo ɛnnɛ sɛ, monni saa mmara yi nyinaa so; momfa mo akoma ne mo kra nyinaa nni so. 17Moapae mu aka no ɛnnɛ sɛ, Awurade yɛ, mo Onyankopɔn, na mobɛnante nʼakwan so na mobɛdi ne mmara so ayɛ ɔsetie ama no. 18Na Awurade aka no ɛnnɛ sɛ, moyɛ ne nkurɔfoɔ, nʼagyapadeɛ a nʼakoma da ho sɛdeɛ ɔhyɛɛ bɔ no; ɛno enti, ɛsɛ sɛ modi ne mmara nyinaa so. 19Na sɛ moyɛ saa a, ɔbɛyɛ mo kɛseɛ asene ɔman biara. Afei, mobɛnya nkamfoɔ, animuonyam, na mo din bɛhyeta. Mobɛyɛ ɔman a ɛyɛ kronkron ma Awurade, mo Onyankopɔn sɛdeɛ ɔhyɛɛ bɔ no.\nASCB : 5 Mose 26


Petro I 2 NA-TWI - Onyankopɔn ankasa nkurɔfo - Montwe mo - Bible Gateway\nPetro I 1Petro I 3\nPetro I 2 Nkwa Asem (NA-TWI)\n2 Montwe mo ho mfi bɔne nyinaa, atoro anaa nyaatwom anaa anibere anaa oburu kasa ho. 2 Monyɛ sɛ nkokoaa a bere biara sukɔm de mo sɛ mubenya honhom mu nufusu kronn anom na sɛ monom a, moanyin na wɔagye mo nkwa. 3 Sɛnea Kyerɛwsɛm no ka se, “Moaka Awurade ayamye no ahwɛ.” 4 Mommra Awurade a ɔyɛ ɔbo a nkwa wom no nkyɛn. Ɔno na nnipa poo no, na Onyankopɔn yii no sɛ n’ade a ɛsom bo.


‘Wɔnam Nnwuma so Buu Rahab Bem’ | Suasua Wɔn Gyidi\nKENKAN WƆ Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Norwegian Nzema Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Tswana Turkish Twi Ukrainian Uzbek Venda Vietnamese Xhosa Yoruba Zulu\n“Wɔnam Nnwuma so Buu No Bem”\nFA W’ADWENE bu sɛ ade akye anɔpatutuutu na Rahab de n’ani afa ne mpomma mu rehwɛ Yeriko asase pradadaa no so. Ná Israel asraafo aboaboa wɔn ho ano wɔ hɔ rebɛtow ahyɛ Yerikofo so. Asraafo no fii ase sɛ wɔretwa kurow no ho ahyia; bere a wɔnam nyinaa na wɔn nan ase retwa mfuturu, na na wɔrehyɛn mmɛn denneennen nso.\nYeriko yɛ Rahab kurom; ná onim tokuru biara mu; gua akɛse ne nketewa biara nni hɔ a na onnim. Kurom hɔfo koraa na na onim wɔn kɛse. Enti bere a Israelfo gu so retwa kurow no ho hyia pɛnkoro da biara no, Rahab hui sɛ ehu a abɔ ne kuromfo no nyɛ ketewa. Mmɛn a na asraafo no rehyɛn no gyigyee kurom hɔ baabiara maa kurom hɔfo koma tui, nanso Rahab de, wammɔ hu.\nDa a ɛto so ason no, asraafo no fii ase sɛ wɔretwa kurow no ho ahyia anɔpatutuutu; ne nyinaa, na Rahab ani tua. Rahab hui sɛ Israel asɔfo ka asraafo no ho rehyɛn mmɛn. Afei nso ohui sɛ asɔfo no so apam adaka a ɛkyerɛ sɛ wɔn Nyankopɔn Yehowa ka wɔn ho. Ná Rahab mpomma hwɛ Yeriko fasu no akyi, na fa w’ani bu sɛ hama kɔkɔɔ bi sɛn mpomma no ano na ne nsa da so. Sɛ Rahab hwɛ hama kɔkɔɔ no a, ɛkae no sɛ, sɛ kurow no sɛe a, ɔwɔ anidaso sɛ ɔne n’abusuafo benya wɔn ti adidi mu. Eyi kyerɛ sɛ na Rahab yɛ ɔmammɔfo anaa? Yehowa amfa no saa koraa; ohuu Rahab sɛ ɔbea a ne gyidi so paa. Sɛn na Rahab asɛm no fii ase? Momma yɛnkɔhwɛ na yenhu nea yebetumi asua afi ne hɔ.\nNá Rahab yɛ aguaman. Saa asɛm yi ama Bible adwenkyerɛfo binom ho adwiriw wɔn paa ma enti nea wɔka ne sɛ ahɔhodan na na Rahab hwɛ so, na ɛnyɛ sɛ na ɔyɛ aguaman. Nanso Bible de, ɛnyɛ katasomuamuaso; awae asɛm no anim ama yɛn. (Yosua 2:1; Hebrifo 11:31; Yakobo 2:25) Kanaanfo mu de, na Rahab adwuma no nyɛ aniwu. Nanso sɛ nnipa dodow gye biribi tom a, ɛnkyerɛ sɛ eye, efisɛ Yehowa ama yɛn nyinaa ahonim, na sɛ yɛyɛ biribi a enye a etumi bu yɛn fɔ. (Romafo 2:14, 15) Ebetumi aba sɛ Rahab tee nka paa sɛ ɔrebɔ ahohwibra. Nnipa a ɛnnɛ wɔbɔ saa bra no, pii adwene yɛ wɔn sɛ biribiara nni hɔ a wobetumi ayɛ wɔ wɔn tebea no ho, na ebia Rahab nso adwene yɛɛ no sɛ wanyɛ saa adwuma no a, ɔrennya hwee nyɛ mfa nhwɛ n’abusua.\nYebetumi aka sɛ Rahab nyae a, anka n’abrabɔ sesae. Ná awudi ne brabɔne ahyɛ ne kurom hɔ ma twom; ná ebinom ne wɔn abusuafo ne mmoa mpo da. (Leviticus 18:3, 6, 21-24) Ɔsom a na ɛwɔ kurom hɔ no ka ho bi paa na saa nneɛma bɔne no kɔɔ so, efisɛ na aguamammɔ ka wɔn som ho, na na wɔhyew wɔn mma animono ma wɔn abosom te sɛ Baal ne Molek.\nNea ɛkɔɔ so wɔ Kanaan nyinaa, na Yehowa ani tua. Nneyɛe bɔne pii a na ɛrekɔ so wɔ Kanaan no nti, Yehowa kae mpo sɛ: “Asase no so agu fĩ, na mede ne bɔne ho asotwe bɛba ne so, na ɛbɛfe ɛso nnipa agu.” (Leviticus 18:25) Dɛn ne “bɔne ho asotwe” a ɛbaa wɔn so no? Bɔhyɛ a Onyankopɔn de maa Israel ne sɛ: “Yehowa wo Nyankopɔn bɛpam aman yi afi w’anim nkakrankakra.” (Deuteronomium 7:22) Ná Yehowa adi kan ahyɛ Abraham asefo bɔ sɛ ɔde saa asase no bɛma wɔn, na yenim sɛ ‘Onyankopɔn ntumi nni atoro.’—Tito 1:2; Genesis 12:7.\nNanso, na Yehowa asan aka sɛ asase no so aman bi de, ɔbɛpopa wɔn afi hɔ koraa. (Deuteronomium 7:1, 2) Yehowa ne “asase nyinaa temmufo,” enti, na wahwɛ wɔn komam ahu sɛ awudisɛm ne ɔbrasɛe adidi wɔn mu. (Genesis 18:25; 1 Beresosɛm 28:9) Sɛ wone Rahab na wote kurow a ɛrebɛdan abutuw yi mu a, anka wobɛte nka sɛn? Bere a Rahab tee Israelfo ho asɛm no, yennim sɛnea ɔtee nka. Onyankopɔn nkurɔfo a na Egyptfo de wɔn ayɛ nkoa mu nkoa no, Rahab tee sɛ Onyankopɔn agye wɔn ama wɔadi Egypt asraafo akukudam a na wɔwɔ wiase saa bere no so nkonim. Seesei de, Yerikofo na Israelfo adu wɔn so! Yɛreka yi, na kurom hɔfo nte gyae; bɔne no ara na wogu so denneennen. Enti ɛnyɛ nwonwa sɛ Rahab kuromfo Kanaanfo no, Bible frɛ wɔn “asoɔdenfo.”—Hebrifo 11:31.\nRahab de, na ɔnte sɛ ne kuromfo no. Ná wate Israelfo ne wɔn Nyankopɔn Yehowa ho nsɛm mfe pii, enti ɛbɛyɛ sɛ odwinnwen saa nsɛm no ho. Ná Yehowa nte sɛ Kanaanfo anyame no koraa! Efisɛ ɔno de, ɔmfa n’asomfo nyɛ adapaade ngu wɔn ho fĩ; mmom no, ɔko ma wɔn, na ɔma wɔbɔ bra pa. Israelfo Nyankopɔn no de, obu mmaa paa; ommu wɔn sɛ ɛsɛ sɛ mmarima tɔ wɔn gyigye wɔn ani, nkurɔfo tɔn wɔn anaa wɔde wɔn yɛ adapaade wɔ ɔsom mu. Bere a Rahab tee sɛ Israelfo abetwa mpasua wɔ Yordan agya, na wɔrebɛtow ahyɛ Yeriko so no, ɛbɛyɛ sɛ ohui sɛ asɛnkɛse paa na ɛrebɛto ne kuromfo no. Yehowa huu Rahab ne adepa a ɛwɔ ne mu no anaa?\nƐnnɛ, yɛwɔ nnipa pii a wɔte sɛ Rahab. Wɔakɔhyɛ tebea bi mu ama nidi ne anigye abɔ wɔn na ɛma wɔte nka sɛ obiara mmu wɔn ho akontaa. Rahab asɛm no ma yenya awerɛkyekye sɛ Onyankopɔn de, odwen obiara ho. Sɛ ɛyɛ yɛn sɛ yɛnsɛ hwee mpo a, Onyankopɔn ma yehu sɛ “ɔne yɛn mu biara ntam nware.” (Asomafo Nnwuma 17:27) Ɔbɛn yɛn; wayɛ krado, na wayi ne yam sɛ wɔn a wonya gyidi wɔ ne mu nyinaa, ɔbɛma wɔanya anidaso. Rahab nyaa ne mu gyidi anaa?\nOGYEE AKWANSRAFO NO\nAnsa na Israelfo no retwa Yeriko ho ahyia no, da koro, Rahab wɔ fie ara na ahɔho baanu bi baa hɔ. Sɛ mmarima baanu no adwene yɛɛ wɔn sɛ obiara anhu sɛ wɔrewura kurom hɔ a, ɛnde wɔboa, efisɛ na ehu atɔ kurom hɔfo so, enti na obiara de n’ani ato fam rehwɛ sɛ Israel akwansrafo bi bɛba hɔ anaa. Ɛbɛyɛ sɛ na Rahab hwɛ ade kɔ akyiri paa, enti, na wahu baabi a wofi dedaadaw. Ɛwom sɛ na mmarima mpa ne fie hɔ de, nanso mmarima baanu yi de, ɛnyɛ aguaman nti na wɔbaa hɔ na mmom baabi a wobenya ada ntia.\nNá mmarima baanu no yɛ akwansrafo a wofi Israel nsraban mu. Israelfo sahene Yosua na ɔsomaa wɔn sɛ wɔnkɔhwɛ sɛnea Yerikofo ahoɔden te. Kanaanfo kurow a na wɔabɔ ho ban paa ne Yeriko, na ɛno ne Kanaanfo kurow a edi kan a na Israelfo rebɛsɛe no. Ná Yosua pɛ sɛ ohu nea ɛda wɔn anim. Ɛbɛyɛ sɛ akwansrafo no hyɛɛ da na wɔkɔɔ Rahab fie. Aguaman fie de, nnipa dodow a wodi hɔ ahyemfiri nti, ebia obiara adwene mma ahɔho no so mpo. Ebetumi nso aba sɛ na akwansrafo no rehwɛ sɛ ebia nkurɔfo nkɔmmɔ bi betwa wɔn asom ama wɔanya amanneɛbɔ bi de akɔ.\nBible ka sɛ Rahab ‘gyee abɔfo no fɛw so.’ (Yakobo 2:25) Ebetumi aba sɛ ɔhwɛ ahɔho no a, na otumi hu baabi a wofi ne nea enti a wɔaba hɔ, nanso wampam wɔn. Ebia na ɔpɛ sɛ ɔte wɔn Nyankopɔn, Yehowa no ho nsɛm pii.\nNanso, wɔwɔ hɔ ara na Yeriko hene tuu abɔfo baa hɔ. Ná wɔate sɛ Israel akwansrafo bi abɛhyɛ Rahab fie. Dɛn na Rahab bɛyɛ? Sɛ ɔde ahɔho no sie a, wunnye nni sɛ na ɔrefrɛfrɛ asɛm ama ɔne ne fiefo nyinaa? Anka Yerikofo nkunkum ne fiefo nyinaa sɛ ɔde atamfo asie anaa? Sɛ na Rahab nnim mpo a, afei de na wahu baabi pɔtee a ahɔho no fi. Sɛ na onim dedaw sɛ Yehowa yɛ Onyankopɔn a ɔwɔ tumi sen ne nyame a, wunhu sɛ saa bere yi de, na wanya kwan a ɔde bɛkyerɛ sɛ ogyina Yehowa afã?\nRahab faa adwene ntɛm. Ná wahata asaawa nnua wɔ ne dan atifi, enti ntɛm ara na ɔmaa akwansrafo no kɔhyɛɛ hɔ. Ɔka kyerɛɛ ɔhene abɔfo no sɛ: “Ampa, mmarima no baa me nkyɛn, nanso minnim baabi a wofi. Na esum durui a wɔrebɛto pon mu no, mmarima no fii adi, nanso minnim baabi a wɔfae. Monyɛ ntɛm ntiw wɔn na mobɛto wɔn.” (Yosua 2:4, 5) Fa w’ani bu sɛ Rahab rehwɛ ɔhene abɔfo no anim. Ebetumi aba sɛ na osuro sɛ wobehu wɔ n’anim sɛ asɛm no atɔ ne so.\nRahab de ne nkwa too ne nsam de Yehowa asomfo baanu siee asaawa nnua mu\nWogyee n’asɛm no dii! Ɔhene nkurɔfo no de mmirika de wɔn ani kyerɛɛ Yordan asutwaree. (Yosua 2:7) Bere a wofii fie hɔ no, hwɛ sɛnea Rahab ho bɛtɔ no. Ná ɔhene nkurɔfo a adwemmɔne aba wɔn tirim no nni kwan sɛ wohu asɛm no mu nokware, enti Rahab de nyansakwan daadaa wɔn de gyee Yehowa asomfo anokwafo no nkwa.\nRahab tuu mmirika kɔɔ soro hɔ kɔkaa nea asi kyerɛɛ akwansrafo baanu no. Afei nso ɔma wohuu biribi a ɛho hia paa. Ɔka kyerɛɛ wɔn sɛ atamfo a wɔrebɛtow ahyɛ ne kuromfo so nti, ehu abubu wɔn. Ɛbɛyɛ sɛ saa asɛm no maa akwansrafo no ani gyei paa. Enti, na Israel Nyankopɔn Yehowa no tumi ama Kanaanfo amumɔyɛfo no abɔ hu. Afei Rahab kaa asɛm bi a yɛn nso ɛho hia yɛn paa. Ɔkae sɛ: “Yehowa mo Nyankopɔn yɛ ɔsoro a ɛwɔ soro ne asase a ɛwɔ fam yi Nyankopɔn.” (Yosua 2:11) Nsɛm a na wate afa Yehowa ho no, na ɛno ara dɔɔso ma no sɛ ɔde ne ho bɛto Israel Nyankopɔn no so. Enti onyaa Yehowa mu gyidi.\nRahab de, na onim sɛ nea ɛbɛyɛ biara Yehowa bɛma ne nkurɔfo adi nkonim. Enti ɔsrɛɛ akwansrafo no sɛ ɛyɛ a wonhu no mmɔbɔ na wɔnkora ɔno ne n’abusuafo nkwa so. Akwansrafo no penee so na wɔka kyerɛɛ Rahab sɛ ɔnnka asɛm no nnkyerɛ obiara. Ná Rahab fie wɔ kurow no fasu so, enti akwansrafo no ka kyerɛɛ no sɛ ɔmfa hama kɔkɔɔ nsɛn ne mpomma ano sɛnea ɛbɛyɛ a wɔbɛkora ɔne n’abusuafo nkwa so.—Yosua 2:12-14, 18.\nYebetumi anya asuade kɛse bi afi Rahab gyidi no mu. Bible ka sɛ “gyidi nam nea wɔte so.” (Romafo 10:17) Ɔtee Yehowa Nyankopɔn tumi ne n’atɛntrenee ho nokwasɛm, na ɛno ma onyaa ne mu gyidi de ne werɛ hyɛɛ ne mu. Ɛnnɛ mpo de, Yehowa ho nimdeɛ a yebetumi anya no dɔɔso sen saa bere no. Yɛn nso, wunnye nni sɛ ɛsɛ sɛ yɛbɔ mmɔden sua ne ho ade pii fi n’Asɛm Bible mu na ama yɛanya ne mu gyidi?\nƆFASU A EGYINA NE NNAN SO DWIRIW GUI\nAkwansrafo no tiee nea Rahab kae no, enti ɔde hama sɛn ne mpomma ano ma wɔfaa ho yɛɛ nkakrankakra sii fam de wɔn ani kyerɛɛ mmepɔw no so. Ná abodan pii wɔ Yeriko atifi fam mmepɔw no mu, enti, na akwansrafo no betumi anya baabi ahintaw akosi sɛ emu bedwo ama wɔasan akɔ Israelfo nsraban no mu de amanneɛbɔ pa a wonya fii Rahab hɔ no akɔbɔ wɔn.\nRahab nyaa Israel Nyankopɔn mu gyidi\nAkyiri yi, sɛ Yerikofo te sɛ Yehowa ayɛ anwonwade apae Yordan Asubɔnten no mu ama Israelfo afa mu a, ɛbɛma ehu no ayɛ kɛse. (Yosua 3:14-17) Rahab de, sɛ ɔte saa asɛm no a, ɛbɛhyɛ no den sɛ watu anammɔn pa sɛ wanya Yehowa mu gyidi.\nAfei Israelfo na wɔretwa Yeriko kurow no ho hyia yi! Da biara na wotwa kurow no ho hyia pɛnkoro; wɔyɛɛ saa toaa so nnansia. Da a ɛto so ason no de, na ɛyɛ soronko. Sɛnea yɛadi kan aka no, asraafo no fii ase twaa kurow no ho hyiae anɔpatutuutu, na bere a wotwaa kurow no hyiae biako no, wɔannyae; wotwaa ho hyiae mpɛn pii. (Yosua 6:15) Dɛn na na Israelfo reyɛ yi?\nAfei, da a ɛto so ason a wotwaa kurow no ho hyiaa mpɛn ason wiei no, asraafo no gyinae. Wogyaee abɛn no bɔ, na ɛhɔ tɛm dinn. Ɛbɛyɛ sɛ na kurom hɔfo abɔ nnyennyan. Efi bere a wotwaa kurow no ho hyiae nyinaa, na Israelfo no nkasae, afei de Yosua ka kyerɛɛ asraafo no sɛ wɔmma wɔn nne so; enti wɔteɛɛm denneennen. Awɛmfo a wɔwɔ Yeriko fasu so no, sɛ wɔn adwene yɛɛ wɔn sɛ ɛnyɛ nteɛteɛm na wɔde kɔ ko a, ɛnde wɔn nsa sii fam, efisɛ ankyɛ na afasu akɛse a wogyinagyina so no fii ase wosow biribiribiri. Afei nea wɔtee ara ne bumm! Biribiara dwiriw guu fam. Nanso bere a ɔfasu no dwiriw gui a akyi dwoe no, ɔdan biako de, na egyina nea egyina. Rahab gyidi nti ne dan no nko ara ne dan a ɛho anka. Hwɛ sɛnea n’ani begye sɛ Yehowa abɔ ne ho ban! * Ne busuani biara ho antɔ kyima!—Yosua 6:10, 16, 20, 21.\nRahab gyidi nti, Yehowa nkurɔfo nso hwɛ dii no ni. Bere a wohui sɛ aka ɔno nko ara fie si hɔ no, wohui sɛ ampa ara Yehowa taa n’akyi. Atemmu a ɛbaa kurow no so no, ebi anka Rahab ne ne fiefo. Ɔko no akyi no, wɔmaa Rahab bɛtenaa baabi a ɛbɛn Israelfo no. Bere bi akyi no, Rahab bɛkaa Yudafo no ho, na ɔwaree barima bi a wɔfrɛ no Salmon. Wɔwoo ɔbabarima too ne din Boas, na onyin bɛyɛɛ ɔbarima a ɔwɔ gyidi kɛse, na ɔwaree Moabni Rut. * (Rut 4:13, 22) Saa gyidifo abusua yi mu na Ɔhene Dawid fi bae. Saa abusua no ara mu na akyiri yi Yesu Kristo, Mesia no, nso fi bae.—Yosua 6:22-25; Mateo 1:5, 6, 16.\nRahab asɛm no ma yehu sɛ Yehowa bu obiara sɛ ne ho hia. Yehowa hu yɛn mu biara, ɔhwehwɛ yɛn komam, na sɛ ohu sɛ yɛwɔ gyidi kakra te sɛ nea ɛkanyan Rahab no a, ɛma n’ani gye paa. Rahab tuu ne gyidi ho anammɔn. Bible ka sɛ “wɔnam nnwuma so buu no bem.” (Yakobo 2:25) Hwɛ sɛnea ɛbɛyɛ papa sɛ yebesuasua ne gyidi!\n^ nky. 27 Nhyehyɛe a akwansrafo baanu no ne Rahab yɛe no, Yehowa hwɛ ma ɛyɛɛ adwuma.\n^ nky. 28 Wopɛ sɛ wusua Rut ne Boas ho nsɛm pii a, hwɛ asɛm a wɔato din “Suasua Wɔn Gyidi” a ɛbaa July 1 ne October 1, 2012 Ɔwɛn-Aban mu no.


Nnwom 80 NA-TWI - Забур 80 CARS | Biblica América Latina\nNnwom 80 NA-TWI - Забур 80 CARS\nƆman foforoyɛ mpaebɔ\n1Tie yɛn, O Israel guanhwɛfo; tie yɛn, wo nguan sohwɛfo panyin. Wo a wote w’ahengua a esi atakraboa ntaban so no, 2 da wo ho adi kyerɛ Efraim, Benyamin ne Manase mmusuakuw no. Da w’ahoɔden adi; bra begye yɛn nkwa.\n3 Fa yɛn san bra, O Onyankopɔn! Hu yɛn mmɔbɔ na yebenya nkwa. 4 Wo bo befuw wo nkurɔfo mpaebɔ akosi bere bɛn, Otumfoɔ Awurade Nyankopɔn? 5 Woama yɛn awerɛhow sɛ yenni ne nusu kuruwa kɛse ma sɛ yɛnnom. 6 Ma aman a atwa yɛn ho ahyia no nko yɛn asase no so; yɛn atamfo kasa tia yɛn.\n7 San fa yɛn bra, Otumfoɔ Nyankopɔn! Hu yɛn mmɔbɔ na wobegye yɛn nkwa. 8 Wode bobe fi Misraim bae. Wopamoo aman foforo bi fii hɔ na wuduaa wɔ wɔn asase so. 9 Wusiesiee baabi sɛnea ebenyin. Ne ntini no kɔɔ asase mu na ɛtrɛtrɛw asase no so nyinaa. 10 Ɛde ne nhwini kata nkoko so na n’abaa no kata sida nnua so. 11 N’abaa dennanee koduu ɛpo so kɔe ara koduu asu Efrata so. 12 Adɛn nti na wubuu ban a atwa ho ahyia no? Mprempren, obiara a ɔbɛfa hɔ no betumi awia n’aba no bi; 13 na kɔkɔte tiatia so na wuram mmom awe.\n14 Otumfoɔ Nyankopɔn, dan w’ani hwɛ yɛn. Hwɛ yɛn fi soro hɔ; bra na begye wo nkurɔfo nkwa! 15 Begye bobe a wuduae na nkwa; saa bobe ketewa a woma enyin ahoɔden so no! 16 Yɛn atamfo ato mu gya atwa akyene; fa w’abufuw hwɛ wɔn na sɛe wɔn. 17 Hwɛ nnipa a woayi wɔn no so na bɔ wɔn ho ban; ɔman a wugyinaa no ahoɔden so no. 18 Yɛrennan yɛn ho mfi wo ho bio. Ma yɛn nkwa na yɛbɛkamfo wo.\n19 Otumfoɔ Awurade Nyankopɔn, san fa yɛn bra. Hu yɛn mmɔbɔ na wobegye yɛn nkwa.\nNA-TWI : Nnwom 80


Wɔsom sika nantwi ba (1-35)\nMose tee sɛ wɔreto dwom soronko bi (17, 18)\nMose de abopon a mmara wɔ so no hwee hɔ ma ebubui (19)\nLewifo no gyinaa Yehowa afã (26-29)\n32 Bere a nkurɔfo no hui sɛ Mose akyɛ wɔ bepɔw no so no,+ wɔsoaa wɔn ho kɔɔ Aaron nkyɛn kɔka kyerɛɛ no sɛ: “Sɔre yɛ onyame ma yɛn na onni yɛn anim,+ efisɛ ɔbarima Mose yi a odii yɛn anim fii Egypt asaase so no de, yennim nea ato no.” 2 Ɛnna Aaron ka kyerɛɛ wɔn sɛ: “Sika kɔkɔɔ asomuade+ a ɛhyehyɛ mo yerenom, mo mma mmarima, ne mo mma mmea no, munyiyi mfa mmrɛ me.” 3 Enti obiara yii sika kɔkɔɔ asomuade a ɛhyɛ no no de brɛɛ Aaron. 4 Ɛnna ogye fii wɔn hɔ, na ɔnan de dade a wɔde di adwini yɛɛ ho adwuma ma ɛyɛɛ nantwi ba honi.*+ Afei wɔkae sɛ: “Israel man, mo Nyankopɔn ni. Ɔno na odii mo anim fii Egypt asaase so.”+ 5 Bere a Aaron hui no, ɔyɛɛ afɔremuka de sii ohoni no anim, na ɔkae sɛ: “Ɔkyena yɛ Yehowa afahyɛ.” 6 Ade kyee no, wɔsɔree ntɛm bɔɔ ɔhyew afɔre ne asomdwoe afɔre. Afei nkurɔfo no tenaa ase didi nomee, na wɔsɔre gyee wɔn ani.+ 7 Ɛbaa saa no, Yehowa ka kyerɛɛ Mose sɛ: “Sian kɔ, na nkurɔfo a wudii wɔn anim fii Egypt asaase so no agu wɔn ho fĩ.+ 8 Akwankyerɛ a mede maa wɔn no, wɔamma mframa amfa so koraa, wɔaman afi ho.+ Wɔayɛ nantwi ba honi,* na wɔrekotow no bɔ afɔre ma no, na wɔka sɛ: ‘Israel man, mo Nyankopɔn ni. Ɔno na odii mo anim fii Egypt asaase so.’” 9 Yehowa ka kyerɛɛ Mose sɛ: “Mahu sɛ nkurɔfo yi aso yɛ den.*+ 10 Me bo afuw wɔn paa; ma mentɔre wɔn ase na menyɛ wo mmom ɔman kɛse.”+ 11 Ɛnna Mose srɛɛ Yehowa, ne Nyankopɔn* sɛ:+ “O Yehowa, wo nkurɔfo a wode tumi kɛse ne nsa a ɛyɛ den yii wɔn fii Egypt asaase so no, adɛn nti na wo bo afuw wɔn saa?+ 12 Adɛn na ɛsɛ sɛ woma kwan ma Egyptfo ka sɛ, ‘Adwemmɔne na ɔde yii wɔn; na ɔpɛ sɛ okunkum wɔn wɔ bepɔw no so na ɔtɔre wɔn ase fi asaase so’?+ Ma wo bo nnwo na gyinae a woasi sɛ wobɛyɛ wo man bɔne no, san hwɛ no bio.* 13 Kae w’akoa Abraham, Isak ne Israel a wode wo ho kaa wɔn ntam no. Woka kyerɛɛ wɔn sɛ, ‘Mɛma mo asefo* ayɛ bebree te sɛ ɔsoro nsoromma,+ na mede asaase a mekyerɛɛ mo no nyinaa bɛma mo asefo,* na ɛbɛyɛ wɔn agyapade daa.’”+ 14 Enti gyinae a Yehowa sii sɛ ɔde bɔne bɛba ne nkurɔfo so no, ɔsesaa n’adwene.*+ 15 Afei Mose sian fii bepɔw no so. Ɔreba no, na Adanse Abopon abien no+ kura no;+ emu biara, na wɔakyerɛw anim ne akyi. 16 Onyankopɔn ankasa na ɔyɛɛ abopon no, na ɔno na ɔkyerɛw so.+ 17 Afei Yosua tee sɛ nnipa no reyɛ dede, na ɔka kyerɛɛ Mose sɛ: “Dede yi de, ɛte sɛ nea ɔko bi asi wɔ asoɛe hɔ.” 18 Nanso Mose kae sɛ: “Ɛnyɛ nkonimdi* ho osebɔ,Na ɛnyɛ nkogudi ho benabɔ;Ɛyɛ dwom foforo na mete yi.” 19 Bere a Mose bɛn asoɛe hɔ a ohuu nantwi ba+ ne asaw no, ne bo fuwii, na ogyaa abopon no mu hwee bepɔw no ase ma ebubui.+ 20 Ɔde ogya hyew nantwi ba a wɔayɛ no, na ɔyam no muhumuhu;+ afei ɔde petee nsu ani maa Israelfo no nomee.+ 21 Ɛno akyi no, Mose bisaa Aaron sɛ: “Dɛn na nkurɔfo yi yɛɛ wo a enti woakodi wɔn akyi de bɔne a ɛte sɛɛ aba wɔn so yi?” 22 Ɛnna Aaron kae sɛ: “Mma me wura bo mmfuw. W’ankasa wunim sɛ nkurɔfo yi de, ɛnkyɛ na wɔreyɛ bɔne.+ 23 Wɔka kyerɛɛ me sɛ, ‘Yɛ onyame ma yɛn na onni yɛn anim, efisɛ ɔbarima Mose yi a odii yɛn anim fii Egypt asaase so no de, yennim nea ato no.’+ 24 Enti me nso mibisaa wɔn sɛ, ‘Hena na ɔwɔ sika kɔkɔɔ? Onyi mma me.’ Afei mede guu ogya mu, na nea efii mu bae ne nantwi ba yi.” 25 Mose hui sɛ nkurɔfo no ayɛ nea wɔn ankasa pɛ, efisɛ Aaron maa wɔn kwan ma wɔyɛɛ nea wɔpɛ de guu wɔn anim ase wɔ wɔn atamfo anim. 26 Afei Mose begyinaa asoɛe no kwan ano bisae sɛ: “Hena na ɔwɔ Yehowa afã? Ɔmmra mmegyina me nkyɛn!”+ Ɛnna Lewifo no nyinaa begyinaa ne nkyɛn. 27 Afei ɔka kyerɛɛ wɔn sɛ: “Nea Israel Nyankopɔn Yehowa aka ni, ‘Obiara mfa ne sekan mmɔ n’asen, na munkyin asoɛe no mu nkɔ apon ano, na obiara nkum ne nua, nea ɔte bɛn no, ne n’adamfo paa.’”+ 28 Lewifo no yɛɛ nea Mose kae no, na wokum nnipa bɛyɛ 3,000 saa da no. 29 Mose san kae sɛ: “Muntu mo ho nsi hɔ* mma Yehowa nnɛ, efisɛ mo mu biara ne n’ankasa ba ne ne nua adi asi,+ na ɛnnɛ obehyira mo.”+ 30 Afei ade kyee no, Mose ka kyerɛɛ nkurɔfo no sɛ: “Moayɛ bɔne kɛse, enti mɛkɔ Yehowa nkyɛn akɔhwɛ sɛ metumi apata ama mo bɔne anaa.”+ 31 Enti Mose san kɔɔ Yehowa nkyɛn, na ɔka kyerɛɛ no sɛ: “Hwɛ, ɔman yi bɔne so! Wɔde sika kɔkɔɔ ayɛ onyame!+ 32 Nanso wobɛpene a, anka fa wɔn bɔne kyɛ wɔn,+ anyɛ saa a ɛnde mesrɛ wo, popa me din fi nhoma a woakyerɛw no mu.”+ 33 Nanso Yehowa ka kyerɛɛ Mose sɛ: “Nea wayɛ me bɔne no, ɔno na mɛpopa ne din afi me nhoma mu. 34 Afei kodi ɔman no anim kɔ faako a makyerɛ wo no. Hwɛ, me bɔfo bedi w’anim,+ na bere a mɛba abebu atɛn no du a, wɔn bɔne nti mɛtwe wɔn aso.” 35 Ɛnna Yehowa twee ɔman no aso sɛ wɔyɛɛ nantwi ba, nea Aaron yɛe no.\n^ Anaa “nkurɔfo yi asen wɔn kɔn.”\n^ Anaa “bɔɔ mmɔden sɛ obedwudwo Yehowa, ne Nyankopɔn bo.”\n^ Anaa “sesa w’adwene wɔ ho.”\n^ Nt., “mo aba.”\n^ Anaa “Yehowa sesaa n’adwene wɔ bɔne a ɔde reba ne nkurɔfo so no ho.”\n^ Anaa “anwonwadwuma.”\n^ Nt., “monhyɛ mo nsam den.”


Nya Onyankopɔn Nkɔmhyɛ Asɛm No Mu Gyidi!\nƆwɛn-Aban—Nea Adesua Nsɛm Wom | May 15, 2000\nKENKAN WƆ Albanian Arabic Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Ga Georgian German Greenlandic Hiligaynon Hungarian Icelandic Indonesian Italian Japanese Korean Latvian Lithuanian Malagasy Malayalam Moore Myanmar Norwegian Ossetian Papiamento (Curaçao) Persian Polish Portuguese Rarotongan Romanian Samoan Sepedi Shona Silozi Slovak Slovenian Spanish Sranantongo Swahili Swedish Tagalog Tatar Thai Tswana Turkish Twi Ukrainian Urdu Vietnamese Zulu\n“Yɛwɔ adiyifo asɛm a egyina hɔ pintinn.”—2 PETRO 1:19.\n1, 2. Dɛn ne nkɔmhyɛ a edi kan a wɔyɛɛ ho kyerɛwtohɔ no, na nsɛmmisa a ɛma ɛsɔree no mu bi ne dɛn?\nYEHOWA na ɔhyɛɛ nkɔm a edi kan koraa a wɔkyerɛwee no. Bere a Adam ne Hawa yɛɛ bɔne akyi no, Onyankopɔn ka kyerɛɛ ɔwɔ no sɛ: “Mede ɔtan mɛto wo ne ɔbea no ntam, ɛne [w’aseni ne n’aseni, NW] ntam. Ɔno na ɔbɛbɔ wo ti, na wo nso woaka ne nantin.” (Genesis 3:1-7, 14, 15) Ná mfehaha pii betwam ansa na wɔate saa nkɔmhyɛ no ase yiye.\n2 Ná nkɔmhyɛ a edi kan yi kura anidaso ankasa ma adesamma abɔnefo. Akyiri no, Kyerɛwnsɛm no kaa Satan Bonsam ho asɛm sɛ “ɔwɔ dedaw no.” (Adiyisɛm 12:9) Nanso hena na na ɔbɛyɛ Onyankopɔn Aseni a wɔahyɛ ne ho bɔ no?\nAseni no a Wɔhwehwɛ\n3. Ɔkwan bɛn so na Habel kyerɛɛ nkɔmhyɛ a edi kan no mu gyidi?\n3 Nea ɛnte sɛ n’agya no, Habel a na ɔyɛ onipa pa no kyerɛɛ nkɔmhyɛ a edi kan no mu gyidi. Ɛda adi sɛ Habel hui sɛ ebehia sɛ wohwie mogya gu de pata bɔne. Enti gyidi na ɛkaa no ma ɔde aboa bɔɔ afɔre ma ɛsɔɔ Onyankopɔn ani. (Genesis 4:2-4) Nanso, wɔante nea Aseni a wɔahyɛ ne ho bɔ no kyerɛ ase.\n4. Bɔ bɛn na Onyankopɔn hyɛɛ Abraham, na dɛn na ɛka faa Aseni a na wɔahyɛ ne ho bɔ no ho?\n4 Habel akyi bɛyɛ mfirihyia 2,000 no, Yehowa de nkɔmhyɛ kwan so bɔhyɛ yi maa Abraham sɛ: “Nhyira na mehyira wo, na ɔdɔ na mɛma w’asefo adɔ sɛ ɔsoro nsoromma . . . na w’asefo mu na wobehyira asase so amanaman nyinaa.” (Genesis 22:17, 18) Saa nsɛm no de Abraham bata nkɔmhyɛ a edi kan no ho. Ɛkyerɛe sɛ Aseni a ɔbɛsɛe Satan nnwuma no befi Abraham anato mu na aba. (1 Yohane 3:8) “Onyankopɔn bɔhyɛ no ho de, [Abraham amfa] ogye a wonnye nni annye kyim,” na saa ara nso na Yehowa adansefo a wɔtraa ase ansa na Kristofo bere reba no “nsa anka bɔhyɛ no.” (Romafo 4:20, 21; Hebrifo 11:39) Nanso, wokuraa gyidi a na wɔwɔ wɔ Onyankopɔn nkɔmhyɛ asɛm mu no mu.\n5. Hena so na Onyankopɔn bɔhyɛ a ɛfa Aseni ho no baa mu, na dɛn nti na wubua saa?\n5 Ɔsomafo Paulo huu Onyankopɔn Aseni a wɔahyɛ ne ho bɔ no bere a ɔkyerɛw sɛ: “Abraham ne n’aseni na wɔhyɛɛ wɔn bɔ no, Ɔnka sɛ: Na w’asefo, sɛnea ɛyɛ nnipa bebree, na mmom [ose] obiako; na w’aseni, a ɔne Kristo.” (Galatifo 3:16) Ɛnyɛ Abraham asefo nyinaa mu na na Aseni a amanaman no nam ne so benya nhyira no befi aba. Wɔamfa ne babarima Ismael ne wɔn a ɔne Ketura woo wɔn no so anhyira adesamma. Aseni a na nhyira no nam ne so bɛba no ne ne babarima Isak, ne ne banana Yakob. (Genesis 21:12; 25:23, 31-34; 27:18-29, 37; 28:14) Yakob ma ɛdaa adi sɛ “aman” bɛyɛ osetie ama Silo a ofi Yuda abusua mu no, nanso akyiri yi, wɔmaa Aseni no faa Dawid anato nkutoo so. (Genesis 49:10; 2 Samuel 7:12-16) Afeha a edi kan mu Yudafo no hwɛɛ kwan sɛ onipa biako bɛba sɛ Mesia, anaa Kristo no. (Yohane 7: 41, 42) Onyankopɔn bɔhyɛ a ɛfa Aseni no ho no baa mu wɔ ne Ba, Yesu Kristo so.\nMesia no Pue!\n6. (a) Ɔkwan bɛn so na ɛsɛ sɛ yɛte adapɛn 70 nkɔmhyɛ no ase? (b) Bere bɛn ne ɔkwan bɛn so na Yesu maa ‘bɔne wiee odu’?\n6 Odiyifo Daniel kyerɛw Mesia no ho nkɔmhyɛ bi a ehia too hɔ. Mediani Dario afe a edi kan mu no, ohuu sɛ Yerusalem mfirihyia 70 amanfoyɛ no rebɛn n’awiei. (Yeremia 29:10; Daniel 9:1-4) Bere a Daniel rebɔ mpae no, ɔbɔfo Gabriel bae bɛkae sɛ ‘wɔahyɛ adapɛn aduɔson a wɔde bɛma bɔne awie odu.’ Adapɛn 70 no mfinimfini na wobetwa Mesia no akyene. “Mfepɛn aduɔson” no fii ase wɔ 455 A.Y.B. mu, bere a Persia hene Artasasta I ‘somae sɛ wɔnsan nkyekye Yerusalem no.’ (Daniel 9:20-27; Moffatt; Nehemia 2:1-8) Ná Mesia no bɛba wɔ adapɛn 7 a wɔde adapɛn 62 aka ho no awiei. Saa mfe 483 no fii ase 455 A.Y.B. kosi bere a wɔbɔɔ Yesu asu wɔ 29 Y.B., na Onyankopɔn sraa no sɛ Mesia, anaa Kristo no. (Luka 3:21, 22) Yesu maa ‘bɔne wiei odu’ denam ne nkwa a ɔde mae sɛ agyede wɔ 33 Y.B. mu no so. (Marko 10:45) Hwɛ fata ara a ɛfata sɛ yenya Onyankopɔn nkɔmhyɛ asɛm no mu gyidi! *\n7. Bere a wode Kyerɛwnsɛm no redi dwuma no, kyerɛ sɛnea Yesu maa Mesia nkɔmhyɛ nyaa mmamu.\n7 Onyankopɔn nkɔmhyɛ asɛm no mu gyidi na ɛma yetumi hu Mesia no. Wɔ Mesia ho nkɔmhyɛ pii a wɔakyerɛw wɔ Hebri Kyerɛwnsɛm no mu no, Kristofo Hela Kyerɛwnsɛm no akyerɛwfo no de emu fã kɛse no ara kaa Yesu ho asɛm. Sɛ yɛbɛyɛ mfatoho a: Ɔbaabun na ɛwoo Yesu wɔ Betlehem. (Yesaia 7:14; Mika 5:2; Mateo 1:18-23; Luka 2:4-11) Wɔfrɛɛ no fii Misraim, na wokunkum mmofra wɔ n’awo akyi. (Yeremia 31:15; Hosea 11:1; Mateo 2:13-18) Yesu soaa yɛn nyarewa. (Yesaia 53:4; Mateo 8:16, 17) Sɛnea wɔhyɛɛ ho nkɔm no, ɔtraa afurum ba so kɔɔ Yerusalem. (Sakaria 9:9; Yohane 12:12-15) Bere a wɔbɔɔ Yesu asɛndua mu akyi no, odwontofo no nsɛm no baa mu bere a asraafo no kyɛɛ ne ntama fae na wɔbɔɔ n’atade so ntonto no. (Dwom 22:18; Yohane 19:23, 24) Nokwasɛm a ɛyɛ sɛ wɔammu Yesu dompe mu ne sɛ wɔde peaw wɔɔ ne mfe mu no nso maa nkɔmhyɛ baa mu. (Dwom 34:20; Sakaria 12:10; Yohane 19:33-37) Eyinom yɛ Mesia ho nkɔmhyɛ a ɛfa Yesu ho a honhom kaa Bible akyerɛwfo ma wɔkyerɛwee no mu kakraa bi pɛ. *\nKamfo Mesia Hene No!\n8. Hena ne nea Ne Nna Akyɛ no, na ɔkwan bɛn so na nkɔmhyɛ a wɔkyerɛw wɔ Daniel 7:9-14 no baa mu?\n8 Babilon hene Belsasar afe a edi kan mu no, Yehowa maa ne diyifo Daniel soo dae nyaa anisoadehu titiriw bi. Nea edi kan no, odiyifo no huu mmoa akɛse anan bi. Onyankopɔn bɔfo kyerɛe sɛ wɔyɛ “ahene baanan,” a ɛkyerɛ sɛ wɔyɛ wiase tumidi a edidii so bae no ho mfonini. (Daniel 7:1-8, 17) Afei Daniel huu Yehowa, nea ‘Ne Nna Akyɛ’ no sɛ ɔte anuonyam ahengua so. Bere a ɔde atemmu a emu yɛ den baa mmoa no so no, ogyee wɔn tumi fii wɔn nsam na ɔsɛee aboa a ɔto so anan no. Afei wɔde daa tumi maa “obi a ɔte sɛ onipa ba” ma odii “aman, nkurɔfo, ne ɔkasa horow nyinaa” so. (Daniel 7:9-14) Nkɔmhyɛ a ɛfa “onipa ba,” Yesu Kristo a wɔde no sii agua so wɔ soro wɔ 1914 mu ho bɛn ara ni!—Mateo 16:13.\n9, 10. (a) Dae no mu honi no afã horow no twe adwene kɔ dɛn so? (b) Wobɛkyerɛkyerɛ Daniel 2:44 mmamu no mu dɛn?\n9 Ná Daniel nim sɛ Onyankopɔn na “otu ahene so, na ɔma ahene so.” (Daniel 2:21) Odiyifo no nam Yehowa, nea “oyi ahintasɛm adi” no so kyerɛɛ Babilon hene, Nebukadnesar dae a ɛfa ohoni kɛse bi ho no ase. N’afã horow no gyina hɔ ma wiase tumidi ahorow te sɛ Babilon, Medo-Persia, Hela, ne Roma sɔre ne wɔn asehwe. Afei nso Onyankopɔn nam Daniel so kyerɛɛ nsɛm a ebesisi fi saa bere no de besi yɛn bere yi so ne akyi.—Daniel 2:24-30.\n10 Nkɔmhyɛ no kae sɛ: “Ahene no nna no mu no, ɔsoro Nyankopɔn bɛma ahenni a wɔrensɛe no da, na wɔrennyaw n’ahenni mma ɔman foforo bi so, na ebebubu ahenni horow no nyinaa ama asã, na ɛno de, ebegyina daa.” (Daniel 2:44) Bere a “amanaman no bere” no baa awiei wɔ 1914 mu no, Onyankopɔn de ne soro Ahenni a Kristo di so no sii hɔ. (Luka 21:24; Adiyisɛm 12:1-5) Ɛdenam Onyankopɔn tumi so no, wɔtow Mesia Ahenni “ɔbo” no saa bere no fii Onyankopɔn amansan tumidi “bepɔw” no so. Wɔ Harmagedon no, saa ɔbo no bɛbɔ ohoni no, na ayam no muhumuhu. Sɛ́ nniso bepɔw a edi “asase nyinaa so” no, Mesia Ahenni no begyina daa.—Daniel 2:35, 45; Adiyisɛm 16:14, 16. *\n11. Ná Yesu ahosakra no yɛ biribi a ɛbɛba bɛn ho mfonini, na tumi bɛn na saa anisoadehu no nyae wɔ Petro so?\n11 Bere a na Yesu Ahenni nniso no ho asɛm wɔ n’adwene mu no, ɔka kyerɛɛ n’akyidifo no sɛ: “Nokware mise mo sɛ: Nnipa bi gyina ha a wɔrenka owu nhwɛ kosi sɛ wobehu onipa ba no sɛ ɔreba n’ahenni mu.” (Mateo 16:28) Nnansia akyi no, Yesu faa Petro, Yakobo, ne Yohane kɔɔ bepɔw tenten bi so, baabi a ɔsakrae wɔ wɔn anim no. Bere a omununkum bi a ɛharan bɛkataa asuafo no so no, Onyankopɔn kae sɛ: “Oyi ne me dɔba a ɔsɔ m’ani. Muntie no!” (Mateo 17:1-9; Marko 9:1-9) Kristo Ahenni anuonyam a wodi kan hu bɛn ara ni! Ɛnyɛ nwonwa sɛ Petro kaa anisoadehu a anuonyam wom yi ho asɛm sɛ: “Nanso yɛwɔ adiyifo asɛm a egyina hɔ pintinn.”—2 Petro 1:16-19. *\n12. Dɛn nti na ɛnnɛ ne bere titiriw a ɛsɛ sɛ yɛkyerɛ Onyankopɔn nkɔmhyɛ asɛm no mu gyidi?\n12 Ɛda adi sɛ ɛnyɛ nkɔmhyɛ a ɛwɔ Hebri Kyerɛwnsɛm no mu a ɛfa Mesia no ho nko na ɛyɛ “nkɔmhyɛ asɛm” no, na mmom Yesu asɛm a ese ɔde “ahoɔden ne anuonyam kɛse” bɛba no nso. (Mateo 24:30) Ahosakra no dii nkɔmhyɛ asɛm a ɛfa Kristo a ɔbɛba Ahenni tumi mu no ho adanse. Ɛrenkyɛ, n’anuonyam ahoyi no bɛkyerɛ ɔsɛe ama wɔn a wonni gyidi no, na akyerɛ nhyira ama wɔn a wɔkyerɛ gyidi no. (2 Tesalonikafo 1:6-10) Bible nkɔmhyɛ mmamu di adanse sɛ, eyi ne “nna a edi akyiri no.” (2 Timoteo 3:1-5, 16, 17; Mateo 24:3-14) Sɛ́ Yehowa Brafo Panyin no, Mikael, a ɔne Yesu Kristo no, ayɛ krado sɛ ɔde saa nhyehyɛe bɔne yi bɛba awiei wɔ “ahohiahia kɛse” no mu. (Mateo 24:21; Daniel 12:1) Enti, ɛnnɛ ne bere a ɛsɛ sɛ yɛkyerɛ sɛ yɛwɔ Onyankopɔn nkɔmhyɛ asɛm no mu gyidi.\nKura Onyankopɔn Nkɔmhyɛ Asɛm no Mu Gyidi Mu\n13. Dɛn na ebetumi aboa yɛn ma yɛakura ɔdɔ a yɛwɔ ma Onyankopɔn no mu, na yɛakɔ so ama n’asɛm no mu gyidi a yɛwɔ no ayɛ den?\n13 Akyinnye biara nni ho sɛ bere a yesuaa Onyankopɔn nkɔmhyɛ asɛm no mmamu ho ade nea edi kan no, yɛn ani gyei. Nanso, efi saa bere no, so yɛn gyidi ano abrɛ ase, anaasɛ yɛn dɔ ano adwo? Mommma yɛnnyɛ sɛ Kristofo a na wɔwɔ Efeso a ‘wogyaw wɔn kan dɔ’ no da. (Adiyisɛm 2:1-4) Ɛmfa ho bere dodow a yɛde asom Yehowa no, sɛ ‘yɛankɔ so anhwehwɛ Onyankopɔn ahenni ne ne trenee kan,’ ankora yɛn ademude wɔ soro a, biribi a ɛte saa betumi abɔ yɛn. (Mateo 6:19-21, 31-33) Bible adesua a yɛbɛyɛ no anibere so, Kristofo nhyiam ahorow a yɛde yɛn ho bɛhyɛ mu daa, ne Ahenni asɛnka adwuma a yɛde nsi bɛyɛ no bɛboa yɛn ma yɛakura ɔdɔ a yɛwɔ ma Yehowa, ne Ba no, ne Kyerɛwnsɛm no mu. (Dwom 119:105; Marko 13:10; Hebrifo 10:24, 25) Sɛ yɛyɛ saa a, eyi bɛma gyidi a yɛwɔ wɔ Onyankopɔn nkɔmhyɛ asɛm mu no ayɛ den.—Dwom 106:12.\n14. Ɔkwan bɛn so na wotua Kristofo a wɔasra wɔn no ka wɔ gyidi a wɔkyerɛ wɔ Yehowa nkɔmhyɛ asɛm mu no ho?\n14 Sɛnea Onyankopɔn nkɔmhyɛ asɛm baa mu tete no, saa ara na yebetumi anya nea wɔahyɛ ho nkɔm daakye no mu gyidi. Sɛ nhwɛso no, yehu ba a Kristo aba wɔ Ahenni anuonyam mu no nnɛ, na Kristofo a wɔasra wɔn a wodii nokware kosii owu mu no ahu nkɔmhyɛ kwan so bɔhyɛ yi mmamu: “Nea odi nkonim no, mɛma no nkwadua a esi Nyankopɔn paradise mu no aba bi adi.” (Adiyisɛm 2:7, 10; 1 Tesalonikafo 4:14-17) Yesu ma nkonimdifo yi nya hokwan a wɔde ‘bedi nkwadua’ a esi “Nyankopɔn paradise” mu aba no bi. Wɔ wɔn wusɔre mu ne denam Yesu Kristo so no, wonya nkwa a owu nni mu na ɛmporɔw a Yehowa, “mmeresanten hene, Onyankopɔn koro a ɔmporɔw a wonhu no no” de ma no. (1 Timoteo 1:17; 1 Korintofo 15:50-54; 2 Timoteo 1:10) Hwɛ akatua kɛse ara a wonya sɛ wokura ɔdɔ a wɔwɔ ma Onyankopɔn, ne gyidi pintinn a wɔkyerɛ wɔ ne nkɔmhyɛ asɛm mu no mu!\n15. Henanom so na wogyina too “asase foforo” no fapem, na wɔn ahokafo ne henanom?\n15 Wonyanee anokwafo a wɔasra wɔn no fii awufo mu kɔɔ ɔsoro “Nyankopɔn paradise” mu bere tiaa bi akyi no, woyii honhom fam Israel nkaefo a wɔwɔ asase so no fii “Babilon kɛse,” wiase atoro som ahemman no nnommumfa mu. (Adiyisɛm 14:8; Galatifo 6:16) Wɔn so na wogyina too “asase foforo” no fapem. (Adiyisɛm 21:1) Enti wɔwoo “asase” bi, na wɔkyekyee ma ɛbɛyɛɛ honhom fam paradise a enya nkɔso wɔ asase so nyinaa nnɛ. (Yesaia 66:8) Emu na honhom fam Israel ahokafo pii a wɔte sɛ nguan reba nnɛ, wɔ “nna a edi akyiri no mu.”—Yesaia 2:2-4; Sakaria 8:23; Yohane 10:16; Adiyisɛm 7:9.\nWɔkaa Adesamma Daakye Ho Asɛm Siei Wɔ Onyankopɔn Nkɔmhyɛ Asɛm no Mu\n16. Anokwafo a wogyina nkaefo no akyi no anidaso ne dɛn?\n16 Nneɛma bɛn na anokwafo a wogyina wɔn a wɔasra wɔn no akyi no hwɛ kwan? Wɔn nso wɔ Onyankopɔn nkɔmhyɛ asɛm no mu gyidi, na wɔn anidaso ne sɛ wɔbɛkɔ asase so Paradise no mu. (Luka 23:39-43) Wɔbɛnom “nkwa nsu asubɔnten” a ɛma nkwa no mu nsu wɔ hɔ, na wɔde “dua no nhaban” asa wɔn yare. (Adiyisɛm 22:1, 2) Sɛ wowɔ anidaso a ɛyɛ anigye sɛɛ a, kɔ so da ɔdɔ a emu yɛ den ma Yehowa adi, na kyerɛ ne nkɔmhyɛ asɛm no mu gyidi. Ɛmmra sɛ wobɛka wɔn a wobenya anigye a enni kabea a ɛne daa nkwa wɔ Paradise asase so no ho.\n17. Nhyira horow bɛn na ɛbɛba asase so Paradise asetra mu?\n17 Nnipa a wɔnyɛ pɛ ntumi nkyerɛkyerɛ sɛnea asase so Paradise a ɛreba no mu asetra bɛyɛ mu, nanso Onyankopɔn nkɔmhyɛ asɛm no ma yenya nhyira a wɔde asie ama adesamma asoɔmmerɛfo no mu nhumu. Sɛ Onyankopɔn Ahenni di tumi a obiara nsɔre ntia na n’apɛde yɛ wɔ asase so sɛnea ɛyɛ ɔsoro a, nnipa atirimɔdenfo—anaa aboa biara mpo—‘renyɛ bɔne na wɔrensɛe ade bio.’ (Yesaia 11:9; Mateo 6:9, 10) Ahobrɛasefo benya asase no adi, na “wɔagye wɔn ani asomdwoe bebree mu.” (Dwom 37:11) Yɛrenhu nnipa pii a wodi kɔm no bio, efisɛ “asase no so aburofuw bedu mmepɔw atifi.” (Dwom 72:16) Awerɛhow remma wɔnte nusu bio. Yare befi hɔ, na owu mpo afi hɔ koraa. (Yesaia 33:24; Adiyisɛm 21:4) Twa ho mfonini hwɛ—nnuruyɛfo nni hɔ bio, nnuru nni hɔ bio, ayaresabea anaa faako a wɔhwɛ wɔn a wɔwɔ adwenemyare nni hɔ bio, wɔrenyɛ ayi bio. Anidaso nwonwaso bɛn ara ni!\n18. (a) Dɛn ho awerɛhyem na wɔde maa Daniel? (b) “Kyɛfa” bɛn na Daniel benya?\n18 Adesamma damoa mpo mu bɛda mpan bere a owusɔre si owu ananmu no. Ná ɔtreneeni Hiob wɔ anidaso a ɛte saa. (Hiob 14:14, 15) Saa ara nso na na ɛte wɔ odiyifo Daniel fam efisɛ Yehowa bɔfo maa no awerɛhyem a ɛka koma sɛ: “Enti kɔ kodu awiei, na woakɔhome na woasɔre akonya wo kyɛfa, nna a edi akyiri no mu.” (Daniel 12:13) Daniel de nokwaredi som Onyankopɔn kosii ne wuda. Mprempren wada regye n’ahome wɔ owu mu, nanso ‘ɔbɛsɔre’ wɔ “atreneefo sɔre” mu wɔ Kristo Mfirihyia Apem Nniso no mu. (Luka 14:14) “Kyɛfa” bɛn na Daniel benya? Wiɛ, wɔ Hesekiel nkɔmhyɛ a ɛfa Paradise ho mmamu mu no, ɛkyerɛ sɛ Yehowa nkurɔfo benya baabi, asase a wɔbɛkyɛ no pɛpɛɛpɛ. (Hesekiel 47:13–48:35) Enti Daniel benya kyɛfa wɔ Paradise, nanso obenya nea ɛsen asase kɛkɛ. Obenya baabi ahyɛ wɔ Yehowa atirimpɔw mu.\n19. Dɛn na wɔhwehwɛ na ama obi anya asase so Paradise mu atra?\n19 Kyɛfa bɛn na wo nso wubenya? Sɛ wowɔ Onyankopɔn Asɛm, Bible mu gyidi a, akyinnye biara nni ho sɛ wopɛ sɛ wotra asase so Paradise no mu. Wubetumi afa no sɛ wowɔ hɔ dedaw, a worenya emu nhyira horow no mu kyɛfa, rehwɛ asase no so, na wode anigye rema awufo no akwaaba. Sɛnea ɛte no, Paradise ne adesamma fie. Onyankopɔn bɔɔ nnipa baanu a wodi kan no too beae a ɛte saa. (Genesis 2:7-9) Na ɔpɛ sɛ nnipa asoɔmmerɛfo tra Paradise daa. So wobɛbɔ wo bra ma ɛne Kyerɛwnsɛm no ahyia sɛnea ɛbɛyɛ a wobɛka nnipa ɔpepepem pii a awiei koraa no wɔbɛtra asase so Paradise no ho? Sɛ wowɔ nokware dɔ ma yɛn soro Agya, Yehowa, ne gyidi a emu yɛ den wɔ Onyankopɔn nkɔmhyɛ asɛm no mu a, wubetumi anya mu kyɛfa.\n^ nky. 6 Hwɛ Tie Daniel Nkɔmhyɛ No! ti 11 ne ‘Adapɛn Aduɔson’ no wɔ Insight on the Scriptures, a Watchtower Bible and Tract Society of New York, Inc., tintimii no mu.\n^ nky. 7 Hwɛ “All Scripture Is Inspired of God and Beneficial,” nkratafa 343-4, a Watchtower Bible and Tract Society of New York, Inc., tintimii no.\n^ nky. 10 Hwɛ Tie Daniel Nkɔmhyɛ No! ti 4 ne 9.\n^ nky. 11 Hwɛ asɛm a wɔato din “Tie Onyankopɔn Nkɔmhyɛ Asɛm No,” a epuei wɔ April 1, 2000, Ɔwɛn-Aban mu no.\n• Dɛn ne nkɔmhyɛ a edi kan, na hena ne Aseni a wɔhyɛɛ ne ho bɔ no?\n• Mesia ho nkɔmhyɛ ahorow a enyaa mmamu wɔ Yesu ho no mu bi ne dɛn?\n• Ɔkwan bɛn so na Daniel 2:44, 45 benya mmamu?\n• Daakye bɛn na Onyankopɔn nkɔmhyɛ asɛm no twe adwene si so sɛ adesamma asoɔmmerɛfo benya?\nSo wowɔ anidaso sɛ wobɛtra asase so Paradise mu?\nShare Share Nya Onyankopɔn Nkɔmhyɛ Asɛm No Mu Gyidi!\nw00 5/15 kr. 15-19\nNsɛmpa No—Akyinnyegye no Rekɔ So\nNsɛmpa No—Abakɔsɛm Anaa Anansesɛm?\nTie Onyankopɔn Nkɔmhyɛ Asɛm Ma Yɛn Bere Yi\nNgodua a Ɛsow Yiye Wɔ Onyankopɔn Fie\nBible Adesua a Wɔde Hyɛ Gyidi Den Wɔ India\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM May 15, 2000\nShare Share ƆWƐN-ABAN—NEA ADESUA NSƐM WOM May 15, 2000\nƆWƐN-ABAN—NEA ADESUA NSƐM WOM May 15, 2000


Yona 2 ASCB - Jona 2 HTB\n1Yona firii apataa no yam bɔɔ Awurade ne Onyankopɔn mpaeɛ sɛ. 2Ɔkaa sɛ,\n“Mʼahohia mu mefrɛɛ Awurade,\nna ɔgyee me so.\nMefiri adamena ase tɔnn srɛɛ mmoa\nna wotiee me sufrɛ.\n3Wotoo me twenee ebunu mu\nwɔ ɛpo ase tɔnn,\nna ɔhweam twaa me ho hyiaeɛ;\n4Na mekaa sɛ, ‘Wɔapam me afiri wʼanim;\n5Nsuo a abu afa me so no bɔɔ me hu,\nebunu no twaa me ho hyiaeɛ;\nɛpo mu wira kyekyeree me tiri ho.\n6Memem kɔɔ mmepɔ no ase pɛɛ;\nNanso wogyee me nkwa firii amena mu,\nAo Awurade, me Onyankopɔn.\n7“Ɛberɛ a me nkwa resene akɔ no,\nna me mpaeɛbɔ foro baa wo nkyɛn,\n8“Wɔn a wɔde wɔn ho bata ahoni huhuo ho no\nhwere adom a anka ɛyɛ wɔn dea.\n9Nanso me, mede ayɛyie nnwom\nbɛbɔ afɔdeɛ ama wo.\nDeɛ mahyɛ ho bɔ no, mɛyɛ.\nNkwagyeɛ firi Awurade.”\nASCB : Yona 2


Забур 76 CARS - Nnwom 76 ASCB\n1Wɔnim Onyankopɔn wɔ Yuda;\n2Ne ntomadan si Salem,\nne tenaberɛ wɔ Sion.\n3Ɛhɔ na ɔbubuu mmemma a ɛte ogya,\nɛkyɛm ne akofena, akodeɛ nyinaa mu.\nna wo so sene mmepɔ a mmoadoma ahyɛ mu ma no.\n5Mmarima akokoɔdurufoɔ deda hɔ a wɔagye wɔn ho nneɛma,\nwɔadeda awufoɔ nna;\nna akofoɔ no mu baako mpo\nntumi mpagya ne nsa.\n6Ao Yakob Onyankopɔn, wokaa wɔn anim no\n7Wo nko ara na ɛsɛ sɛ wɔsuro woɔ.\nSɛ wo bo fu a, hwan na ɔbɛtumi agyina wʼanim?\n8Wobuu atɛn firii soro,\nasase suroeɛ na ɛyɛɛ dinn,\n9ɛberɛ a wosɔre buu atɛn, Ao Onyankopɔn,\nde gyee amanehunufoɔ wɔ asase no so.\n10Ampa ara wʼabufuhyeɛ a ɛtia nnipa no de ayɛyie brɛ wo,\nna wɔn a wɔtumi gyina ano no nya kɔkɔbɔ.\n11Monhyɛ Awurade mo Onyankopɔn no bɔ na monni so;\nmfa ayɛyɛdeɛ mmrɛ Ɔbaako a ɛsɛ sɛ wɔsuro noɔ no.\n12Ɔbrɛ sodifoɔ honhom ase;\nASCB : Nnwom 76


Yehowa akoa amanehunu, ne wu, ne ne sie (1-12)\nWobuu no animtiaa, na wɔpoo no (3)\nƆsoaa nyarewa ne ɛyaw (4)\n‘Ɔte sɛ oguan a wɔrekokum no’ (7)\nƆsoaa nnipa pii bɔne (12)\n53 Hena na wagye nea wate afi yɛn nkyɛn no adi?+ Na hena na wɔayi Yehowa basa akyerɛ no?+ 2 Ɔbɛyɛ sɛ dua a afifi+ wɔ n’anim,* te sɛ ntini wɔ asaase a ɛso awo so. Ɔnyɛ onipa a odi mu, na onni anuonyam biara,+Na yehu no a, biribiara nni ne ho a ɛbɛma yɛaka akɔ ne ho.* 3 Nnipa buu no animtiaa, na wɔpoo no;+Ɔyɛ onipa a ohuu yaw na ohuu sɛnea yare te. Ná ɛte sɛ nea wɔde n’anim ahintaw yɛn.* Nnipa buu no animtiaa, na yɛamfa no anyɛ hwee.+ 4 Nokwarem no, ɔno na ɔsoaa yɛn nyarewa,+Na ogyee yɛn yaw hyɛɛ ne ho.+ Nso yebuu no sɛ obi a Onyankopɔn atwe n’aso, wahwe no, na wama ne ho ayeraw no. 5 Nanso yɛn mmarato nti+ na wɔde ade wɔɔ no;+Yɛn mfomso nti na wobubuu no.+ Ogyee asotwe a ɛbɛma yɛanya asomdwoe,+N’akuru nti, wɔsaa yɛn yare.+ 6 Yɛn nyinaa afom kwan te sɛ nguan;+Obiara afa ne kwan.Na Yehowa ama yɛn nyinaa bɔne abegu no so.+ 7 Wɔhyɛɛ no ahometew,+ na ɔmaa kwan ma wɔtan n’ani,+Nanso wammue n’ano. Wɔde no kɔe te sɛ oguan a wɔrekokum no,+Te sɛ oguan a wɔretwitwa ne nwi a wayɛ komm, Na wammue n’ano.+ 8 Wɔhyɛɛ no so, na wɔde no kɔe a wɔammu atɛntrenee amma no;Na hena na ɔbɛhaw ne ho sɛ obehu n’awo ntoatoaso?* Wotwaa no fii ateasefo asaase so;+Me man mmarato nti na wɔboroo no.*+ 9 Na owui no, wosiee no wɔ abɔnefo+Ne asikafo* asiei,+Ɛwom sɛ wanyɛ bɔne* biara,Na na nnaadaa biara nni n’anom.+ 10 Nanso, na ɛsɔ Yehowa ani* sɛ obebubu no, enti ɔma ɔyaree. Sɛ wode ne nkwa* bɛma sɛ afodi afɔre+ a,Obehu n’asefo,* ɔbɛma ne nna akyɛ,+Na ɛnam no so na nea ɛsɔ Yehowa ani* begyina.+ 11 Obehu n’amanehunu,* na ne koma atɔ ne yam. M’akoa+ a ɔyɛ treneeni no nam ne nimdeɛ soBɛma nnipa pii anya trenee gyinabea,+Na wasoa wɔn bɔne.+ 12 Ɛno nti, mɛma wanya kyɛfa wɔ nnipa pii mu,Na ɔne mmarima a wonim ko akyɛ nneɛma a wɔanya wɔ ɔko mu,Efisɛ ɔde ne nkwa* too hɔ maa owu,+Na wɔkan no fraa mmaratofo;+Ɔsoaa nnipa pii bɔne,+Na ogyinaa mu maa mmaratofo.+\n^ “N’anim” betumi akyerɛ onipa bi anim anaa Onyankopɔn anim.\n^ Anaa “biribiara nni ne ho a ɛbɛma ne ho ayɛ yɛn akɔnnɔ.”\n^ Ebetumi nso akyerɛ, “Ná ɔte sɛ obi a nnipa ayi wɔn ani afi n’anim.”\n^ Anaa “n’abrabɔ?”\n^ Anaa “wɔbɔɔ no kum no.”\n^ Nt., “osikani bi.”\n^ Anaa “wanni nsɛmmɔne.”\n^ Anaa “Nanso Yehowa ani gyee ho.”\n^ Anaa “nea Yehowa pɛ; nea Yehowa ani gye ho.”\n^ Anaa “ne kra ahoyeraw.”


KENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Fijian Finnish French Georgian German Greek Hebrew Hiligaynon Hungarian Icelandic Iloko Indonesian Italian Japanese Kinyarwanda Kirghiz Korean Latvian Lithuanian Malagasy Norwegian Pangasinan Polish Portuguese Romanian Russian Sepedi Serbian Serbian (Roman) Sesotho (Lesotho) Slovak Slovenian Spanish Swahili Swedish Tagalog Tahitian Thai Tigrinya Tsonga Tswana Turkish Twi Ukrainian Xhosa Zulu\nASƐM A ƐDA SO: YƐRETOTƆ NNEƐMA DODO?\nBere a wɔyɛɛ nhwehwɛmu bi wɔ wiase nyinaa wɔ afe 2012 mu no, nnipa a wɔkyerɛɛ wɔn adwene no mu fã gye toom sɛ wɔtotɔɔ nneɛma a na wonhia ankasa. Wɔn mu dodow no ara kae sɛ nkurɔfo totɔ nneɛma dodo. Ebia ntease wɔ nea wɔkae no mu. Ɛka amene nnipa pii ma wonhu nea wɔnyɛ wɔn ho. Nhwehwɛmufo kyerɛ sɛ, sɛ́ anka nneɛma pii a yɛtotɔ no bɛma yɛn ani agye no, ebetumi mmom agyaw adwennwen ne awerɛhow wɔ yɛn so! Ɛnde, dɛn nti na yɛkɔ so totɔ nneɛma pii saa?\nAGUADIFO de nneɛma puapua yɛn dodo. Dɛn ne wɔn botae? Sɛ́ wɔbɛma yɛatotɔ nneɛma a yenhia ankasa. Wonim sɛ nkurɔfo gyina wɔn nkate so na ɛtaa tɔ ade. Enti wɔbɔ nneɛma a wɔtɔn no ho dawuru wɔ ɔkwan bi so a ɛbɛma adetɔ ayɛ akɔnnɔ.\nNhoma Why People Buy Things They Don’t Need ka sɛ: “Sɛ obi pɛ ade foforo bi a, ɔkɔ so twa ho mfonini wɔ n’adwene mu araa ma ɛyɛ te sɛ nea ɔrenkyinkyin hwehwɛ, wakohu, na watɔ de abedu fie.” Animdefo bi susuw sɛ, sɛ nkurɔfo retotɔ nneɛma a, wɔn ani tumi gye araa ma wɔn ho wosowosow. Aguade ho dawurubɔfo ɔbenfo Jim Pooler, kyerɛkyerɛ mu sɛ: “Sɛ obi a ɔtɔn ade hu sɛ obi ani agye biribi ho a, obetumi afa ɔkwan bi so adɛfɛdɛfɛ no ma watɔ n’ade.”\nWobɛyɛ dɛn abɔ wo ho ban afi aguadifo a wɔn ani atew ho? Nni wo nkate akyi, mmom susuw nsɛm a aguadifo ka de hyɛ bɔ no ho hwɛ sɛ ebetumi abam anaa.\nNEA WƆHYƐ HO BƆ: “Ma W’asetena Ntu Mpɔn”\nObiara pɛ asetena pa. Aguade ho adawurubɔfo keka nsɛm a ɛyɛ dɛ kyerɛ yɛn nyinaa. Wɔkyerɛ sɛ, sɛ yɛba wɔn nkyɛn a, yebenya akwahosan pa, ahobammɔ, yɛn dadwen so bɛtew, na yebenya nnamfo pa.\nSUSUW NNEƐMA HO YIYE:\nBere a yɛn ahode redɔɔso no, na yɛn ho nso rekyere yɛn. Sɛ yenya nneɛma pii a, ebegye bere ne sika pii ansa na yɛatumi ahwɛ so. Sɛ yɛn ho aka dɔɔso a, ɛma yɛn dadwen nso yɛ kɛse, na bere a yenya ma yɛn mmusua ne yɛn nnamfo no so tew.\nBere a yɛn ahode redɔɔso no, na yɛn ho nso rekyere yɛn\nNnyinasosɛm: “Sɛ onipa nya ma ebu so mpo a, ɛnyɛ nneɛma a ɔwɔ no mu na ne nkwa fi.”—Luka 12:15.\nNEA WƆHYƐ HO BƆ: “Wubegye Din na Woanya Anuonyam”\nNnipa kakraa bi na wobegye atom sɛ wɔtotɔ nneɛma de pɛ afoforo anim nyam. Nanso Jim Pooler ka sɛ: “Sɛ nkurɔfo retotɔ nneɛma a, adwene a wɔde yɛ saa ara ne sɛ wobenya nneɛma a wɔn nnamfo, afipamfo, mfɛfo adwumayɛfo, ne abusuafo wɔ no bi.” Eyi nti, aguadifo taa de nneɛma a wɔkyerɛ sɛ asikafo ani gye ho na ɛbɔ dawuru. Adwene a wɔma yenya ne sɛ: “Wo nso wubetumi ayɛ sɛ osikani no!”\nSɛ yɛde yɛn ho toto afoforo ho a, yɛn ani rensɔ nea yɛwɔ da. Sɛ yɛpere nya nea yɛpɛ wie ara pɛ a, na yɛasan de yɛn ani asi ade foforo so.\nNnyinasosɛm: “Nea ɔpɛ dwetɛ no, dwetɛ mmee no.”—Ɔsɛnkafo 5:10.\nNEA WƆHYƐ HO BƆ: “Ma Wonhu sɛ Wo Nso Wowɔ Hɔ”\nNhoma Shiny Objects kyerɛkyerɛ mu sɛ: “Nea ɛbɛma afoforo ahu onipa ko a yɛyɛ (anaa onipa ko a yɛpɛ sɛ yɛyɛ no) gyina sɛnea yɛde nea yɛwɔ bɛyɛ yɛn ho anaa yɛde bɛkyerɛ afoforo so.” Aguadifo ahu eyi na wɔbɔ mmɔden sɛ wobegyina so atoto nneɛma a wɔtɔn no din—titiriw nneɛma a ɛwɔ din a ne bo yɛ den—na wɔde bata dibea anaa abrabɔ ahorow bi ho.\nWuhu wo ho dɛn, na wopɛ sɛ afoforo hu wo dɛn? Sɛ obi a wohyehyɛ ntade a aba so? Anaa obi a wo ho yɛ den? Ɛmfa ho onipa ko wopɛ sɛ woyɛ no, aguadifo ma wote nka sɛ nea wobɛtɔ ayɛ wo ho no na ɛma wohu onipa ko a woyɛ.\nBiribiara nni hɔ a yɛtɔ a, ebetumi asesa sɛnea yɛte anaasɛ ɛbɛma yɛanya su ahorow a ɛfata te sɛ ahosodi anaa anuonyam.\nNnyinasosɛm: “Mommma mo ahosiesie nnyɛ . . . sikahyɛ anaa ntadehyɛ, na mmom momma ɛnyɛ komam nipa a wahintaw.”—1 Petro 3:3, 4.\nAhonyade Ho Adwene a Ɛfata\nNea aguadifo hyɛ ho bɔ no ntaa nyɛ nokware. Nanso yebetumi anya akwankyerɛ pa a ɛbɛma yɛanya asetena a anigye wom. Nnyinasosɛm a yɛtwee adwene sii so no nyinaa gyina Onyankopɔn Asɛm, Bible no so. Bible no nkasa ntia ahonyade a yebenya, na mmom ɛkyerɛkyerɛ sɛ ‘sɛ yɛamma sikanibere amma yɛn abrabɔ mu’ a, yebenya anigye pii.—Hebrifo 13:5.\nƐnnɛyi Akwan a Wɔfa So Tɔn Nneɛma\nƐnnɛ, ɛnyɛ TV, nhoma ahorow, ne Intanɛt so nkutoo na wɔnam bɔ aguade ho dawuru, na mmom wɔsan fa nyansakwan pii so yɛ saa.\nNNEƐMA A WƆTƆN A WƆDE KYERƐ: Wɔfa anifere kwan so de nneɛma kyerɛ wɔ TV, sini, ne video so agoru ahorow mu.\nANIFERE KWAN A WƆFA SO TƆN ADE: Nnipa a wɔahyɛ da afa wɔn adwuma mu no de nneɛma a wɔtɔn no yɛ wɔn ho na wɔka ho asɛm dɛdɛɛdɛ kyerɛ afoforo wɔ ɔkwan a ɛmma wonhu sɛ wɔatua wɔn ka sɛ wɔnyɛ saa.\nNSƐM A WƆKEKA FA NNEƐMA HO: Wɔhyɛ wɔn a wɔbɔ nneɛma ho dawuru no nkuran ma wɔkeka aguade ho nsɛm kyerɛ wɔn nnamfo. Wotumi fa Intanɛt so nso yɛ saa. Wɔma nnipa a wɔbɔ aguade ho dawuru no nneɛma no bi anaa wɔkyɛ wɔn nneɛma afoforo de kanyan wɔn ma wɔyɛ adwuma yi.\nSusuw nyansahyɛ ahorow asia a ebetumi aboa ma woagyae atotɔatotɔ no ho.


1 ነገሥት 5 NASV – 1 Ahemfo 5 ASCB | Biblica\n1 ነገሥት 5 NASV – 1 Ahemfo 5 ASCB\nAsɔredansie Ho Ahoboa\n1Na Tirohene Huram yɛ ɔhene Dawid adamfo nokwafoɔ, enti ɛberɛ a ɔtee sɛ wɔasra Salomo ngo sɛ ɔhene sɛ ɔnni nʼagya Dawid adeɛ no, ɔsomaa nʼasomafoɔ kɔɔ Salomo nkyɛn, kɔmaa no tiri nkwa. 2Salomo too saa nkra yi sɛ wɔmfa nkɔma Huram sɛ,\n3“Wo ara wonim sɛ mʼagya Dawid antumi ansi asɔredan anhyɛ Awurade ne Onyankopɔn din animuonyam, ɛsiane akokoakoko a ɔne aman a wɔatwa ne ho ahyia no diiɛ enti. Wantumi anyɛ kɔsii sɛ Awurade de nʼatamfoɔ hyɛɛ ne nan ase. 4Nanso, seesei, Awurade, me Onyankopɔn ama me ahotɔ wɔ afa nyinaa, menni ɔtamfoɔ biara na biribiara rekɔ yie. 5Ne saa enti, mayɛ adwene sɛ mɛsi asɔredan ama Awurade, me Onyankopɔn sɛdeɛ Awurade ka kyerɛɛ mʼagya Dawid sɛ me na mɛyɛ no. ‘Wo ba a mede no bɛtena ahennwa so, asi wʼananmu no bɛsi asɔredan ahyɛ me din animuonyam.’\n6“Ɛno enti, hyɛ ma wɔnkɔtwa ntweneduro a ɛfiri Lebanon mmrɛ me. Me mmarima ne wo mmarima bɛyɛ adwuma, na akatua biara a wobɛgye ama wɔn no, mɛtua. Wo ara wonim sɛ, obiara nkyɛn Sidonfoɔ wɔ nnuabuo mu.”\n7Ɛberɛ a Huram tee Salomo nkra no, nʼani sɔɔ yie kaa sɛ, “Ayɛyie nka Awurade ɛnnɛ, ɛfiri sɛ, wama Dawid ɔba nyansafoɔ sɛ ɔmmɛdi saa ɔman kɛseɛ Israel yi so.”\n8Enti, Huram soma maa wɔde saa nkra yi kɔmaa Salomo sɛ,\n“Me nsa aka nkra a wode brɛɛ me no, na mɛyɛ wʼabisadeɛ a ɛfa nnua no ho no. Mɛtumi de ntweneduro nnua ne pepeaa nnua abrɛ wo. 9Mʼasomfoɔ de nnua no bɛfiri Lebanon mmepɔ so aba Po Kɛseɛ so, na wɔakyekyere abobɔ mu sɛ mpata. Afei wɔde bɛfa nsuo no ani de akɔ baabiara wobɛkyerɛ. Ɛno akyi yɛbɛsane mu, na yɛde nnua no abrɛ wo. Wode aduane a me fiefoɔ bɛdi bɛtua me ka.”\n10Enti, Huram maa Salomo ntweneduro ne pepeaa nnua sɛdeɛ ɔpɛ. 11Na Salomo maa Huram atokoɔ afeduane akatua tɔno 3,600 de maa ne fidua ne ngo kronkron galɔn 120,000. 12Na Awurade maa Salomo nyansa a emu dɔ, sɛdeɛ ɔhyɛɛ no bɔ no. Na Huram ne Salomo yɛɛ asomdwoeɛ apam.\n13Na ɔhene Salomo twerɛɛ adwumayɛfoɔ ɔpeduasa a wɔfiri Israel nyinaa din. 14Ɔsomaa wɔn akuakuo kɔɔ Lebanon, bosome biara mu, nnipa ɔpedu kɔ, sɛdeɛ ɛbɛyɛ a, ɔbarima baako biara bɛdi bosome baako wɔ Lebanon, na wadi abosome mmienu wɔ efie. Adoniram na na ɔhwɛ saa adwumayɛfoɔ yi so. 15Salomo nso faa nnesoasoafoɔ ɔpeduɔson; faa abopaefoɔ ɔpeduɔwɔtwe firii bepɔ asase no so 16ne wɔn so sohwɛfoɔ mpem ahasa ne ahansia a, wɔbɛhwɛ adwuma no so. 17Ɔhene no hyɛeɛ ma abotwafoɔ no paeeɛ, twaa aboɔdenboɔ no, yiyii ho sɛdeɛ wɔde bɛhyɛ Asɔredan no fapem. 18Mmarima a wɔfiri Gebal kuropɔn mu boaa Salomo ne Huram adansifoɔ no, ma wɔsiesiee nnua ne aboɔ no maa Asɔredan no sie.\nASCB : 1 Ahemfo 5


Sɛnea Wubenya Wo Nneyɛe Pa So Mfaso\nBERE biara a Austin wɔɔkye dɔn bɛbɔ anɔpa no, na n’ani twan so. Nanso esiane sɛ ɛyɛ a ɔde atade a ɔde tenetene n’apɔw mu gu baabi a ɛbɛn no nti, ntɛm ara na wafa ahyɛ akotu mmirika kakra—afe baako ni, nnawɔtwe biara ɔyɛ saa mprɛnsa.\nƐnkyɛe koraa na Laurie ne ne kunu koe. Bere a abufuw no da so wɔ ne mu no, ɔbɔ wuraa ne gyaade kodii chocolate a ɛwɔ hɔ nyinaa—ɔno deɛ, ne bo fuw a, saa na ɔtaa yɛ.\nDɛn na yehu wɔ Austin ne Laurie nyinaa ho? Sɛ́ ebia wonim anaa wonnim no, wɔn suban de wɔn ayɛ nkoa.\nWo nso ɛ? Nneɛma bi wɔ hɔ a wunyae a, anka ne yɛ aka wo hɔ? Ebia wode asi w’ani so sɛ wobɛtenetene w’apɔw mu daa. Ebi nso a, wopɛ sɛ wunya bere pii de da, anaa wopɛ sɛ wohyɛ wo ne wo nnamfo abusuabɔ mu den.\nEbetumi aba nso sɛ, subammɔne bi wɔ hɔ a wunyae a anka woagyae. Ebi ne sigaretnom, sradeduan bebrebe a wubegyae di, anaa bere pii a wosɛe wɔ Intanɛt ho.\nAnokwa, ɛnna fam sɛ wubeyi subammɔne akwa. Subammɔne ayɛ sɛ baabi a ɛhɔ yɛ hyew awɔw bere mu. Ɛfrɛfrɛ nnipa. Nanso sɛ obi nya kɔhyɛ hɔ a, na ayɛ den sɛ obepue!\nEnti wobɛyɛ dɛn anya wo nneyɛe so mfaso sen sɛ wobɛma apira wo? Hwɛ Bible mu afotusɛm a edidi so yi na hyɛ nyansahyɛ mmiɛnsa a edidi so no nsow.\nSigaret Redi Nnipa Awu


Luka Asɛmpa 12:1-59\nFarisifo mmɔkaw (1-3)\nSuro Onyankopɔn, na ɛnyɛ nnipa (4-7)\nObiara a ɔbɔ Kristo din wɔ nnipa anim no (8-12)\nOsikani kwasea ho mfatoho no (13-21)\nMunnyae sɛ mudwinnwen (22-34)\nNguankuw ketewa (32)\nOfiehwɛfo nokwafo ne ofiehwɛfo a onni nokware (41-48)\nƐnyɛ asomdwoe na mede bae, na mmom mpaapaemu (49-53)\nEhia sɛ yɛhwɛ bere a yɛwom yi hu nea ɛreba (54-56)\nSɛnea yebesiesie yɛne obi ntam asɛm (57-59)\n12 Saa bere no ara, na nnipa mpempem pii, ɛdɔm kɛse bi, aboaboa wɔn ho ano, na na wonnya baabi mpo ntu wɔn nan nsi. Bere a ɔrefi ase akasa no, odii kan ka kyerɛɛ n’asuafo no sɛ: “Monhwɛ yiye wɔ Farisifo mmɔkaw,* kyerɛ sɛ, wɔn nyaatwom no ho.+ 2 Na biribiara nni hɔ a wɔde asie fee a ɛrenna adi, na ahintasɛm biara nni hɔ a ɛrempue.+ 3 Enti biribiara a moka wɔ sum mu no, wɔbɛte wɔ hann mu, na nea moka gu nkurɔfo asom wɔ pia mu no, wɔbɛpae mu aka no adan atifi. 4 Bio nso, me nnamfonom,+ mereka akyerɛ mo sɛ, munnsuro wɔn a wokum nipadua, a ɛno akyi no wontumi nyɛ hwee bio no.+ 5 Na mmom mɛkyerɛ mo nea munsuro no: Munsuro Nea okum wie a, ɔwɔ tumi sɛ ɔbɛtow ato Gehenna.*+ Yiw, mereka akyerɛ mo sɛ, Oyi na munsuro no.+ 6 Wɔtɔn nkasanoma anum gye nkaprɛ abien,* ɛnte saa? Nanso wɔn mu baako mpo nni hɔ a Onyankopɔn werɛ fi no.*+ 7 Na mo ti nwi mpo, wakan ne nyinaa.+ Munnsuro; mo ho hia sen nkasanoma bebree.+ 8 “Mereka akyerɛ mo sɛ, obiara a ɔbɔ me din wɔ nnipa anim no,+ onipa Ba no nso bɛbɔ ne din wɔ Onyankopɔn abɔfo anim.+ 9 Na obiara a ɔpo me wɔ nnipa anim no, mɛpo no wɔ Onyankopɔn abɔfo anim.+ 10 Obiara a ɔbɛka asɛm bi atia onipa Ba no, wɔde bɛkyɛ no, na nea ɔbɛka abususɛm atia honhom kronkron no de, wɔremfa nkyɛ no.+ 11 Na sɛ wɔde mo kɔ baguafo* ne aban mpanyimfo ne atumfo anim a, munnnwinnwen sɛnea mubeyi mo ano anaa nea mobɛka ho,+ 12 na saa bere no ara, honhom kronkron bɛkyerɛ mo nea ɛsɛ sɛ moka.”+ 13 Ɛnna obi fi nnipadɔm no mu ka kyerɛɛ no sɛ: “Ɔkyerɛkyerɛfo, ka kyerɛ me nua na ɔne me nkyɛ agyapade* no.” 14 Ɔka kyerɛɛ no sɛ: “Damfo, hena na oyii me sɛ menyɛ mo temmufo anaa obi a obesiesie mo ntam?” 15 Afei ɔka kyerɛɛ wɔn sɛ: “Momma mo ani nna hɔ na monhwɛ yiye wɔ adifudepɛ* biara ho,+ efisɛ sɛ onipa nya agyapade ma ebu so mpo a, ɛnyɛ nneɛma a ɔwɔ no na ɛbɛma wanya nkwa.”+ 16 Ɛno nti, ɔkaa mfatoho bi kyerɛɛ wɔn sɛ: “Osikani bi asaase sow aba pii. 17 Enti osusuw wɔ ne koma mu sɛ, ‘Dɛn na menyɛ? Seesei minni baabiara a mɛboaboa me nnɔbae ano agu.’ 18 Na ɔkae sɛ, ‘Nea mɛyɛ ni:+ Medwiriw m’adekoradan na masisi akɛse, na ɛhɔ na mɛboaboa me hwiit* ne me nneɛma pa nyinaa ano agu, 19 na mɛka akyerɛ me ho* sɛ: “Wowɔ* nneɛma pa pii a ɛbɛso wo mfe pii; dwudwo wo ho, didi, nom, gye w’ani.”’ 20 Nanso Onyankopɔn ka kyerɛɛ no sɛ, ‘Ɔkwasea, anadwo yi wɔregye wo nkwa* afi wo nsam. Afei, hena na nneɛma a wode asie no bɛyɛ ne dea?’+ 21 Saa ara na onipa a ɔhyehyɛ agyapade ma ne ho, na ɔnyɛ ɔdefo wɔ Onyankopɔn fam no te.”+ 22 Afei ɔka kyerɛɛ n’asuafo no sɛ: “Eyi nti, mereka akyerɛ mo sɛ, munnyae sɛ mudwinnwen mo nkwa* ho sɛ dɛn na mubedi anaa mo nipadua ho sɛ dɛn na mobɛhyɛ.+ 23 Efisɛ nkwa* som bo sen aduan, na nipadua sen ataade. 24 Monhwɛ nkwaakwaadabi: Wongu aba, na wontwa nnɔbae; wonni adekoradan anaa baabi a wɔde aduan gu, nanso Onyankopɔn ma wɔn aduan.+ Mo ho nhia pii nsen nnomaa anaa?+ 25 Mo mu hena na sɛ odwinnwen a obetumi de basafa* baako aka ne nkwa nna ho? 26 Enti sɛ muntumi nyɛ ade ketewa sɛɛ a, ɛnde adɛn nti na mudwinnwen nneɛma a aka no ho?+ 27 Monhwɛ sɛnea nhwiren* nyin: Ɛnyɛ adwuma, na ɛnnwene ntama; nanso mereka akyerɛ mo sɛ, Solomon mpo, n’anuonyam nyinaa akyi no, wansiesie ne ho sɛ nhwiren yi mu baako.+ 28 Sɛ Onyankopɔn hyɛ wuram afifide a ɛwɔ hɔ nnɛ na ɔkyena wɔde agu ogya mu no ataade a, hwɛ sɛnea ɔbɛhyɛ mo ataade aboro so, mo a mo gyidi sua! 29 Enti munnyae sɛ mohwehwɛ* nea mubedi ne nea mobɛnom, na munnyae sɛ mudwinnwen ma mo ani yɛ mo totɔtotɔ;+ 30 efisɛ eyinom nyinaa ne nneɛma a aman a ɛwɔ wiase no di akyi denneennen, na mo Agya nim sɛ muhia saa nneɛma yi.+ 31 Mmom, monkɔ so nhwehwɛ n’Ahenni, na wɔde saa nneɛma yi bɛka ho ama mo.+ 32 “Nguankuw ketewa,+ munnsuro, efisɛ mo Agya no apene so sɛ ɔde Ahenni no bɛma mo.+ 33 Montɔn nneɛma a mowɔ na monyɛ adɔe.*+ Monyɛ sika nkotoku a ɛnsɛe, kyerɛ sɛ, agyapade a ɛnsa da wɔ soro,+ baabi a ɔkorɔmfo biara rentumi mmɛn hɔ na nwewemmoa biara nsɛe no. 34 Efisɛ baabi a mo agyapade wɔ no, ɛhɔ na mo koma nso wɔ. 35 “Momfa mo adwuma ataade nhyɛ,* na monyɛ krado,+ na momma mo kanea nnɛw,+ 36 na monyɛ sɛ mmarima a wɔretwɛn wɔn wura+ a ɔrekɔware,+ na sɛ obedu na ɔbom a, wɔabue no ntɛm ara. 37 Anigye ne nkoa a wɔn wura no bɛba abehu sɛ wɔrewɛn! Nokwarem mereka akyerɛ mo sɛ, owura no bɛhyɛ adwuma ataade,* na wama ne nkoa no atenatena adidipon ho, na waba abɛsom wɔn. 38 Sɛ owura no ba bedu anadwo,* anaasɛ ɔdasum* mpo, na ɔba behu sɛ wɔayɛ krado a, wɔn ani begye! 39 Na munhu eyi: Sɛ ofiwura nim bere pɔtee a ɔkorɔmfo bɛba a, anka ɔbɛwɛn na ɔkorɔmfo no ammebu ne fi amma mu.+ 40 Mo nso, monyɛ krado, efisɛ bere a mo ani nna no, saa bere no na onipa Ba no bɛba.”+ 41 Ɛnna Petro bisaa no sɛ: “Awurade, wode mfatoho yi rema yɛn nko ara, anaa obiara nso ka ho?” 42 Na Awurade kae sɛ: “Hena koraa ne ofiehwɛfo nokwafo no, ɔbadwemma* a ne wura de no besi n’asomfo* so sɛ ɔnkɔ so mma wɔn aduan a wohia wɔ bere a ɛsɛ mu no?+ 43 Anigye ne akoa a ne wura bɛba abehu no sɛ ɔreyɛ saa! 44 Nokwarem mereka akyerɛ mo sɛ, ɔde no besi nea ɔwɔ nyinaa so. 45 Nanso sɛ saa akoa no ka wɔ ne koma mu sɛ, ‘Me wura akyɛ,’ na ofi ase hwe nkoa* no, na odidi, na ɔnom nsã na ɔbow a,+ 46 saa akoa no wura bɛba ɛda a ɔnhwɛ no kwan ne bere a onnim, na ɔbɛtwe n’aso denneennen, na ɔde no aka wɔn a wonni nokware no ho. 47 Enti akoa a onim nea ne wura pɛ, nanso wanyɛ krado anaa wanyɛ no sɛnea ne wura pɛ no, wobetwa no mmaa pii.+ 48 Na nea onnim a ɔyɛɛ nneɛma a ɛsɛ sɛ wɔhwe no no, wɔbɛhwe no kakraa bi. Nokwasɛm ne sɛ, obiara a wɔama no pii no, wobebisa pii afi ne hɔ, na nea wɔde pii ahyɛ ne nsa no, wɔbɛhwehwɛ nea ɛboro so afi ne nkyɛn.+ 49 “Meba bɛsɔɔ ogya wɔ asaase so, na sɛ asɔ dedaw a, dɛn bio na merepɛ? 50 Nea ɛwom ne sɛ, asubɔ bi da hɔ retwɛn me, na me ho yeraw me paa kosi sɛ wɔbɛbɔ me saa asu no awie!+ 51 Ɛyɛ mo sɛ asomdwoe na mede baa asaase so anaa? Daabi. Mereka nokware akyerɛ mo, mpaapaemu mmom na mede bae.+ 52 Na efi saa bere yi rekɔ no, mpaapaemu bɛba nnipa baanum ntam wɔ ofi baako mu; baasa bɛsɔre atia baanu, na baanu asɔre atia baasa. 53 Wɔn mu bɛpaapae: Papa bɛsɔre atia ne babarima, na ɔbabarima asɔre atia ne papa, maame bɛsɔre atia ne babea, na ɔbabea asɔre atia ne maame, asebea bɛsɔre atia n’ase, na asew asɔre atia n’asebea.”+ 54 Afei ɔka kyerɛɛ nnipadɔm no nso sɛ: “Sɛ muhu sɛ omununkum apue wɔ atɔe fam a, moka ntɛm ara sɛ, ‘Osu kɛse bi rebɛtɔ,’ na ɛba saa nso. 55 Na sɛ muhu sɛ anaafo fam mframa rebɔ a, moka sɛ, ‘Ahohuru bɛba,’ na ɛba mu saa. 56 Nyaatwomfo, mutumi hwɛ wim ne asaase so hu nea ebesi. Ɛnde adɛn nti na muntumi nhwɛ bere a yɛwom yi nhu nea ɛreba?+ 57 Adɛn nti na muntumi nhu nea ɛfata sɛ moyɛ? 58 Fa no sɛ wo ne obi wɔ asɛm, ɛnna morekɔ otumfo bi anim akodi asɛm no. Bere a monam kwan so rekɔ no, yere wo ho na siesie wo ne no ntam, na wantwe wo ankɔ ɔtemmufo anim, na ɔtemmufo no amfa wo anhyɛ asɛnnibea krakye no nsa, na asɛnnibea krakye no nso amfa wo ankɔto afiase.+ 59 Meka kyerɛ wo sɛ, woremfi hɔ kosi sɛ wubetua ɛka a wode no nyinaa; ɛrenka wo kaprɛ ba* mpo.”\n^ Anaa “Onyankopɔn bu n’ani gu no so.”\n^ Ebetumi nso akyerɛ, “hyiadan mu.”\n^ Anaa “awunnyade.”\n^ Anaa “Ɔkra, wowɔ.”\n^ Anaa “munnyae sɛ mobɛhwehwɛ.”\n^ Anaa “monkyɛ ahiafo ade.” Hwɛ Nkyerɛkyerɛmu afã hɔ.\n^ Nt., “Momfa ade mmɔ mo asen.”\n^ Anaa “owura no de ade bɛbɔ ne mu.”\n^ Efi bɛyɛ anadwo nnɔn 9 kosi anadwo 12.\n^ Efi anadwo 12 kosi ahemanakye nnɔn 3.\n^ Anaa “onyansafo.”\n^ Anaa “n’asomfo kuw.”\n^ Kyerɛ sɛ, mmea ne mmarima a wɔsom wɔ hɔ.\n^ Nt., “lepton a etwa to.” Hwɛ Nkh. B14.


Yotam: Ɔhaw a Ɛwɔ Fie Nyinaa Akyi no, Yotam Dii Nokware | Momfa Nkyerɛkyerɛ Mo Mma\nSƐ ƆWOFO bi gyae nokware Nyankopɔn Yehowa som a, ebetumi ama ne mma abrɛ paa. Ma yɛnka Yotam ho asɛm. Yebehu ɔhaw a na ɛwɔ ne fie bere a na ɔyɛ abofra no.\nNá Yotam papa Usia yɛ Yuda hene; ɔno na na ɔwɔ tumi paa wɔ ɔman no mu. Ansa na wɔrewo Yotam no, na Usia adi ade mfe pii, na na ɔyɛ ɔhempa. Nanso akyiri yi, Usia bɛyɛɛ ahantan buu Onyankopɔn Mmara so; saa bere no, na Yotam yɛ abofra. Ɛno nti Onyankopɔn de ɔyarebɔne bi a ɛde kwata bɔɔ Usia. Wunim nea Yotam yɛe?— *\nYotam de, ɔkɔɔ so som Yehowa. Ebetumi aba sɛ ne maame Yerusa na ɔboaa no. Nanso, ɛbɛyɛ sɛ na ɛyɛ den ma Yotam sɛ obedi nokware ama Yehowa bere a ne papa Usia gyaee Yehowa som no.\nSɛ wo nso, wo papa anaa wo maame gyae Yehowa som a, dɛn na wobɛyɛ? Ɛbɛyɛ den ama wo paa, ɛnte saa?— Nanso ɛnyɛ bɔne sɛ wubedwen sɛ biribi saa betumi asi. Yɛhwɛ asɛm bi a Dawid kyerɛw wɔ Bible mu a, ɛma yehu sɛ biribi a ɛte saa betumi asi.\nNá Dawid papa Yese yɛ onipa pa. Ná ɔsom Yehowa, na yebetumi nso aka sɛ na Dawid dɔ ne papa. Nanso Dawid behui sɛ ɛsɛ sɛ ɔdɔ Yehowa sen Yese koraa. Momma yɛnhwɛ nea enti a yɛreka saa.\nBue wo Bible kɔ Dwom 27:10. Dawid kyerɛwee sɛ: “Sɛ me papa ne me maame mpo gyaw me a, Yehowa de, obegye me.” Dwen eyi ho hwɛ: Nea Bible reka wɔ ha no kyerɛ sɛ, sɛ Dawid papa Yese anaa ne maame gyae Yehowa som mpo a, ɔno Dawid de, ɔbɛkɔ so asom Yehowa.\nWo nso ɛ? Sɛ wo papa anaa wo maame gyae Yehowa som a, wobɛkɔ so asom Yehowa anaa?— Ɛho hia sɛ wubisa wo ho saa asɛm yi. Sɛ yebenya ho mmuae a, ma yɛnhwɛ Bible mu ahyɛde bi a ɛho hia yi. “Fa wo koma nyinaa ne wo kra nyinaa ne w’adwene nyinaa dɔ Yehowa wo Nyankopɔn.”\nSaa ahyɛde yi kyerɛ sɛ, sɛ nneɛma mu yɛ den mpo a, ɛsɛ sɛ yedi nokware ma Yehowa. Wohwɛ a, hena na ɔpɛ sɛ yegyae Yehowa som?— Ɛyɛ Onyankopɔn tamfo Satan Ɔbonsam. Yesu frɛɛ no “wiase yi sodifo.” Bible san ka sɛ ɔyɛ “wiase yi nyame.” Ɛsɛ sɛ yesuro Satan anaa?—\nDabi, ɛnsɛ sɛ yesuro no. Mmom no, ɛsɛ sɛ yɛkae sɛ Yehowa ho yɛ den koraa sen Satan. Sɛ yɛde yɛn ho to Yehowa so a, ɔbɛbɔ yɛn ho ban. Fa wo Bible kenkan sɛnea Yehowa bɔɔ Dawid ho ban fii ɔbran Goliat ho. Wo nso sɛ wudi nokware ma Yehowa a, ɔbɛbɔ wo ho ban.\nKenkan wɔ wo Bible mu\n2 Beresosɛm 26:16-21; 27:1, 2\nYohane 12:31; 2 Korintofo 4:4\n^ nky. 4 Sɛ worekenkan akyerɛ abofra na wuhu sɛ wɔasan baabi sei (—) a, ɛkyerɛ sɛ gyina na ma abofra no nkyerɛ n’adwene.


Dɛn na Wubetumi Ahu Wɔ Yehowa Adansefo Intanɛt Dwumadibea Hɔ?\nKENKAN WƆ Afrikaans Ahanta Aja Albanian Alur American Sign Language Amharic Angolan Sign Language Arabic Argentinean Sign Language Armenian Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Cakchiquel (Central) Cambodian Catalan Cebuano Changana (Zimbabwe) Chavacano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinyanja Colombian Sign Language Comorian (Ngazidja) Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Efik Emberá (Catío) English Esan Estonian Ewe Fante Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Gujarati Gun Guna Guéré Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korean Korean Sign Language Kpelle Krio Kurdish Kurmanji (Caucasus) Kwangali Kwanyama Kyangonde Lahu Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Mende Meru Miskito Mixe Mixtec (Guerrero) Mixtec (Huajuapan) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali New Zealand Sign Language Ngabere Nias Nicaraguan Sign Language Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otomi (Mezquital Valley) Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Pilagá Polish Ponapean Portuguese Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Russian Russian Sign Language Rutoro Réunion Creole Salvadoran Sign Language Samoan Sango Saramaccan Sarnami Sena Sepedi Serbian Serbian (Roman) Sesotho (Lesotho) Seychelles Creole Shona Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swati Swedish Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Tswana Turkish Turkmen Turkmen (Cyrillic) Tuvaluan Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zapotec (Isthmus) Zapotec (Lachiguiri) Zimbabwe Sign Language Zulu\nYesu Kristo ka kyerɛɛ n’akyidifo sɛ: “Momma mo kanea nhyerɛn nnipa anim, na wɔahu mo nnwuma pa na wɔahyɛ mo Agya a ɔwɔ soro no anuonyam.” (Mateo 5:16) Ɛno nti, yɛde abɛɛfo mfiri a ebi ne Intanɛt redi dwuma yiye na ama yɛatumi ayɛ saa. Wubehu Yehowa Adansefo gyidi ne wɔn nnwuma ho nsɛm wɔ yɛn Intanɛt dwumadibea a wɔato din jw.org no. Dɛn na ɛwɔ hɔ?\nNsɛm a wɔtaa bisa ho mmuae a Bible de ma. Wubetumi anya nsɛm a ɛho hia sen biara a nkurɔfo abisa no bi ho mmuae wɔ hɔ. Wɔama saa nsɛmmisa yi mu asia ho mmuae wɔ kratawa a wɔato din sɛ So Wopɛ sɛ Wuhu Nokware No? a ɛwɔ kasa bɛboro 400 mu no mu wɔ dwumadibea hɔ. Wubetumi nso ahu Wiase Foforo Nkyerɛase no a ɛwɔ kasa bɛboro 100 mu ne nhoma ahorow a yɛde sua Bible a ebi ne Dɛn na Bible Kyerɛkyerɛ Ankasa? ne Ɔwɛn-Aban ne Nyan! a aba foforo wɔ hɔ. Wubetumi akenkan anaa woatie saa nhoma ahorow yi pii mu nsɛm wɔ Intanɛt no so, anaa woatwe no sɛ PDF, anaa EPUB, anaasɛ wode agu apaawa so abɔ atie. Wubetumi mpo atintim nkratafa kakra wɔ obi a n’ani gye asɛm no ho ankasa kasa mu na wo ne no akosusuw ho! Video pii a ɛwɔ mum kasa ahorow mu wɔ hɔ. Wubetumi atwe Bible a wɔakenkan, Bible drama ahorow, ne nnwom a ɛyɛ dɛ na woabɔ atie bere biara a wopɛ.\nYehowa Adansefo ho nokwasɛm. Nneɛma a wɔde gu hɔ no bi nso ne yɛn adwuma a yɛreyɛ wɔ wiase nyinaa no ho nsɛm foforo ne ɛho video, nsɛm a asisi a ɛfa Yehowa Adansefo ho, ne mmoa a yɛde ma wɔn a atoyerɛnkyɛm ato wɔn no ho nsɛm. Wubetumi ahu nhyiam ahorow a wɔrebɛyɛ ho amanneɛbɔ ne baa dwumadibea ahorow address wɔ hɔ.\nYɛnam eyinom so rema nokware hann no ahyerɛn adu asase ano nohoa tɔnn. Nkurɔfo a wɔte asasepɔn biara so, a Antarctica ka ho, rehu nokware hann no. Yɛbɔ mpae sɛ ‘Yehowa asɛm nkɔ so ntrɛw ntɛmntɛm’ nkɔ asase nyinaa so na ɛnhyɛ Onyankopɔn anuonyam.—2 Tesalonikafo 3:1.\nƆkwan bɛn so na jw.org reboa nnipa pii ma wɔahu nokware a ɛwɔ Bible mu no?\nDɛn na wopɛ sɛ woyɛ ho nhwehwɛmu wɔ yɛn Intanɛt dwumadibea hɔ?\nKƆKƆBƆ BI NI:\nWɔn a wɔsɔre tia yɛn no abuebue Intanɛt dwumadibea ahorow bi a wɔde ka atosɛm fa yɛn ahyehyɛde no ho. Wɔn botae ne sɛ wɔde bɛtwe nkurɔfo afi Yehowa som ho. Ɛnsɛ sɛ yɛkɔ saa dwumadibea ahorow hɔ.—Dwom 1:1; 26:4; Romafo 16:17.\nYɛde JW.ORG Ka Bible mu Asɛm Kyerɛ Nkurɔfoɔ


Mommma Mo Dɔ Ano Nnwo—Mateo 24:12 | Adesua\nKENKAN WƆ Afrikaans Albanian American Sign Language Amharic Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Amumɔyɛ a ɛbɛdɔɔso nti nnipa dodow no ara dɔ ano bedwo.”—MAT. 24:12.\nNNWOM: 60, 135\nYɛbɛyɛ dɛn ama ɔdɔ a yɛwɔ ma Yehowa no mu akɔ so ayɛ den?\nYɛbɛyɛ dɛn ama nokware a ɛwɔ Bible mu no ho anigye a yɛwɔ no mu ayɛ den kɛse?\nAdɛn nti na ehia sɛ yɛdɔ yɛn nuanom?\n1, 2. (a) Asɛm a Yesu kae wɔ Mateo 24:12 no, henanom paa na na ɛfa wɔn ho? (b) Ɔkwan bɛn so na Asomafo Nnwuma nhoma no ma yehu sɛ tete Kristofo dodow no ara kɔɔ so daa ɔdɔ adi? (Hwɛ mfonini a ɛwɔ adesua yi mfiase no.)\n“BERE a ɛwɔ hɔ yi awiei” ho sɛnkyerɛnne a Yesu de mae no fã bi ne sɛ, “nnipa dodow no ara dɔ ano bedwo.” (Mat. 24:3, 12) Asomafo no bere so no, Yudafo a na wɔkyerɛ sɛ wɔyɛ Onyankopɔn nkurɔfo no maa ɔdɔ a wɔwɔ ma Onyankopɔn no ano dwoe.\n2 Nanso, Kristofo a na wɔwɔ hɔ saa bere no dodow no ara kɔɔ so ‘kyerɛkyerɛe kaa Kristo ho asɛmpa.’ Wɔdaa no adi sɛ wɔdɔ Onyankopɔn, wɔn mfɛfo Kristofo, ne wɔn a wɔnyɛ Kristofo. (Aso. 2:44-47; 5:42) Nanso, Yesu akyidifo a na wɔwɔ asomafo no bere so no bi maa wɔn dɔ ano dwoe.\n3. Ɛbɛyɛ sɛ dɛn na ɛmaa Kristofo binom dɔ ano dwoe?\n3 Asomafo no bere so no, Yesu Kristo a na wɔanyan no afi awufo mu kɔ soro no kasa kyerɛɛ Kristofo a na wɔwɔ Efeso no. Ɔka kyerɛɛ wɔn sɛ: “Nea mewɔ tia wo ne sɛ woagyaw ɔdɔ a na wowɔ kan no.” (Adi. 2:4) Dɛn ne ade baako a ɛbɛyɛ sɛ ɛma wogyaw ɔdɔ a na wɔwɔ kan no? Ɛbɛyɛ sɛ wiase no adwene a esi honam nneɛma so no na enyaa Kristo asuafo a wɔtenaa ase tete no so nkɛntɛnso. (Efe. 2:2, 3) Sɛnea nneyɛe bɔne abu so wɔ nkurow akɛse pii mu nnɛ no, saa ara na na ɛte wɔ Efeso kurow no mu wɔ asomafo no bere so. Ná Efeso kurow no mufo di yiye paa, na wɔde wɔn ani sii afɛfɛde, ahomegye, ne asetena pa a wobenya so kɛse. Ɛda adi sɛ, anigyede a na kurow no mufo di akyi nti na amma wɔantumi anna ɔdɔ kann adi. Afei nso, na ahohwibra ne ɔbrasɛe abu so wɔ kurow no mu.\n4. (a) Ɔkwan bɛn so na nnipa dɔ ano adwo wɔ yɛn bere yi so? (b) Nneɛma mmiɛnsa bɛn ho na wobetumi asɔ yɛn dɔ ahwɛ?\n4 Nkɔm a Yesu hyɛe sɛ nnipa dɔ ano bedwo no fa yɛn bere yi nso ho. Ɛnnɛ, ɔdɔ a nnipa wɔ ma Onyankopɔn ano dwo ara na ɛredwo. Nnipa ɔpepem pii adan wɔn akyi akyerɛ Onyankopɔn, na wɔhwɛ kwan sɛ nnipa ahyehyɛde ahorow na ebesiesie adesamma haw ama yɛn. Enti, nnipa a wɔnsom Yehowa Nyankopɔn no dɔ ano dwo ara na ɛredwo. Nanso, sɛnea tebea ahorow a ɛkɔɔ so wɔ Efeso asafo no mu wɔ asomafo no bere so ma yehu no, nokware Kristofo a wɔwɔ hɔ nnɛ betumi agye wɔn ho adi dodo na wɔagyaagyae wɔn ho ama wɔn dɔ ano adwo. Afei, momma yɛnhwɛ nneɛma mmiɛnsa bi a wobetumi asɔ yɛn dɔ ahwɛ wɔ ho: (1) Ɔdɔ a yebenya ama Yehowa, (2) nokware a ɛwɔ Bible mu no ho anigye a yebenya, ne (3) ɔdɔ a yebenya ama yɛn nuanom.\nƆDƆ A YEBENYA AMA YEHOWA\n5. Adɛn nti na ɛsɛ sɛ yɛdɔ Onyankopɔn?\n5 Ɛda a Yesu de ɔdɔ a ano bedwo ho kɔkɔbɔ mae no, na wadi kan asi ɔdɔ bi a ɛho hia sen biara so dua saa da no ara. Yesu kae sɛ: “‘Fa wo koma nyinaa ne wo kra nyinaa ne w’adwene nyinaa dɔ Yehowa wo Nyankopɔn.’ Eyi ne ahyɛde a ɛyɛ kɛse sen ne nyinaa ne nea edi kan.” (Mat. 22:37, 38) Nokwarem no, sɛ yɛdɔ Onyankopɔn paa a, ɛboa yɛn ma yedi Yehowa ahyɛde so, yekura yɛn mũdi mu, na ɛma yekyi bɔne. (Kenkan Dwom 97:10.) Nanso, Satan ne ne wiase no bɔ mmɔden sɛ wɔbɛsɛe ɔdɔ a yɛwɔ ma Onyankopɔn no.\n6. Ɔdɔ a nnipa wɔ ma Onyankopɔn ano adwo. Dɛn na afi mu aba?\n6 Ɔdɔ ho adwene a nnipa a wɔwɔ wiase yi mu wɔ no nteɛ. Sɛ́ anka nnipa bɛdɔ Ɔbɔadeɛ no, wɔabɛyɛ “ahopɛ” mmom. (2 Tim. 3:2) Wiase a Satan di so yi hyɛ “ɔhonam akɔnnɔ ne aniwa akɔnnɔ ne asetena mu nneɛma a nnipa de hoahoa wɔn ho” no ho nkuran. (1 Yoh. 2:16) Ɔsomafo Paulo bɔɔ ne mfɛfo Kristofo kɔkɔ sɛ, ɛnsɛ sɛ wɔyɛ nneɛma a ɔhonam pɛ. Ɔkae sɛ: “Adwene a esi honam nneɛma so yɛ owu . . . efisɛ adwene a esi honam nneɛma so no yɛ ɔtan a wɔtan Onyankopɔn.” (Rom. 8:6, 7) Nokwasɛm ne sɛ, nnipa a wɔde wɔn bere nyinaa adi ahonyade anaa nna ho akɔnnɔ akyi no, ansi wɔn yiye, na wɔapira wɔn ho kɛse.—1 Kor. 6:18; 1 Tim. 6:9, 10.\n7. Ɔhaw ahorow bɛn na Kristo akyidifo hyia nnɛ?\n7 Aman bi so no, nnipa a wonnye nni sɛ Onyankopɔn wɔ hɔ, wɔn a wontumi nhu sɛ Onyankopɔn wɔ hɔ anaa onni hɔ, ne wɔn a wogye adannandi di no keka nsɛm bi a ebetumi ama ɔdɔ a obi wɔ ma Onyankopɔn no ano adwo. Ebetumi nso ama obi anya adwene sɛ Onyankopɔn nni hɔ. Nkurɔfo a wɔte saa no ama nnipa pii anya adwene sɛ, wɔn a wonnim nyansa anaa wonni nimdeɛ na wogye di sɛ Ɔbɔadeɛ bi wɔ hɔ. Bere koro no ara, nnipa pii de obu kɛse ma nyansahufo. Saa a wɔyɛ no ayi nkurɔfo adwene afi yɛn Bɔfo no so. (Rom. 1:25) Sɛ yetie nkyerɛkyerɛ a ɛte saa a, ebetumi ama yɛatwe yɛn ho afi Yehowa ho, na ebetumi nso ama yɛn dɔ ano adwo.—Heb. 3:12.\n8. (a) Tebea ahorow a etumi bu nnipa abam bɛn na Yehowa nkurɔfo pii rehyia? (b) Awerɛkyekyesɛm bɛn na ɛwɔ Dwom 136?\n8 Sɛ yɛn abam bu a, ebetumi ama yɛn gyidi nso ayɛ mmerɛw, na ama ɔdɔ a yɛwɔ ma Onyankopɔn no ano adwo. Wiase bɔne a Satan di so yi mu no, ɛtɔ da a, yɛn nyinaa tumi hyia tebea ahorow a ebu yɛn abam. (1 Yoh. 5: 19) Ebia seesei nkwakoraabɔ ne mmerewabɔ, yare, anaa sikasɛm mu ahokyere ama yɛrehyia ɔhaw pii. Anaa ebia ɛhaw yɛn sɛ yentumi nyɛ nneɛma bi a yɛpɛ sɛ yɛyɛ. Saa ara na sɛ yɛhwɛ nneɛma bi kwan na yɛn nsa nka a, ɛno nso tumi haw yɛn. Afei nso, yɛn ankasa mmerɛwyɛ tumi haw yɛn. Nanso, sɛ yehyia tebea ahorow a ɛte saa a, ɛnsɛ sɛ yɛte nka anaa yenya adwene da sɛ Yehowa agyaw yɛn. Mmom no, ɛsɛ sɛ yedwinnwen ɔdɔ a ɛnsa da a Yehowa wɔ ma yɛn no ho na ɛkyekye yɛn werɛ. Awerɛkyekyesɛm a ɛte saa no bi wɔ Dwom 136:23. Ɛka sɛ: ‘Nea ɔkaee yɛn wɔ yɛn abɛbrɛsɛ mu no, n’adɔe wɔ hɔ daa.’ Nokwasɛm ne sɛ, Yehowa adɔe wɔ hɔ daa ma n’asomfo. Enti, yebetumi anya awerɛhyem sɛ, Yehowa tie yɛn “nkotɔsrɛ,” na ɔbɛyɛ yɛn abisade ama yɛn.—Dw. 116:1; 136:24-26.\n9. Dɛn na ɛhyɛɛ Paulo den ma ɔkɔɔ so kuraa ɔdɔ a ɔwɔ ma Onyankopɔn no mu?\n9 Sɛnea odwontofo no yɛe no, Paulo nso dwinnwen sɛnea Yehowa boa n’asomfo daa no ho ma ɛhyɛɛ no den. Paulo kyerɛwee sɛ: “Yehowa ne me boafo; merensuro. Dɛn na onipa betumi ayɛ me?” (Heb. 13:6) Ahotoso a Paulo nyae sɛ Yehowa hwɛ n’asomfo wɔ ɔdɔ mu no boaa no ma ogyinaa nsɛnnennen a na ɔrehyia no ano. Wamma tebea ahorow a ɛhaw adwene no anhyɛ ne so. Nokwasɛm ne sɛ, bere a na Paulo da afiase no, ɔkyerɛw nkrataa dodow bi a na emu nsɛm hyɛ nkuran paa. (Efe. 4:1; Filip. 1:7; Filem. 1) Nokwarem no, bere a na Paulo refa sɔhwɛ a emu yɛ den mu mpo no, ɔkɔɔ so kuraa ɔdɔ a ɔwɔ ma Onyankopɔn no mu. Dɛn na ɛhyɛɛ no den ma otumi yɛɛ saa? Paulo kɔɔ so de ne ho too “awerɛkyekye nyinaa Nyankopɔn, nea ɔkyekye yɛn werɛ yɛn ahohia nyinaa mu” no so. (2 Kor. 1:3, 4) Yɛbɛyɛ dɛn atumi asuasua Paulo na yɛakɔ so ama ɔdɔ a yɛwɔ ma Yehowa no mu ayɛ den?\nDɔ Yehowa (Hwɛ nkyekyɛm 10)\n10. Yɛbɛyɛ dɛn ama ɔdɔ a yɛwɔ ma Yehowa no mu akɔ so ayɛ den?\n10 Paulo ankasa kyerɛɛ ɔkwan titiriw baako a yebetumi afa so ama ɔdɔ a yɛwɔ ma Yehowa no mu akɔ so ayɛ den. Ɔkyerɛw ne mfɛfo gyidifo sɛ: “Munnnyae mpaebɔ da.” Akyiri yi, ɔkyerɛwee sɛ: “Munkura mpaebɔ mu denneennen.” (1 Tes. 5:17; Rom. 12:12) Sɛ yɛbɔ mpae a, yɛne Onyankopɔn di nkitaho. Saa nkitaho no yɛ ade titiriw a ɛma yetumi ne Onyankopɔn nya abusuabɔ a emu yɛ den. (Dw. 86:3) Sɛ yegye bere de ka nea ɛwɔ yɛn tirim ne yɛn komam ankasa kyerɛ Yehowa a, ɛbɛboa yɛn ama yɛabɛn yɛn soro Agya a ɔyɛ “mpaebɔ Tiefo” no kɛse. (Dw. 65:2) Afei nso, sɛ yehu sɛ Yehowa atie yɛn mpaebɔ a, ɛma ɔdɔ a yɛwɔ ma no no yɛ kɛse. Ɛboa yɛn ma yehu paa sɛ “Yehowa bɛn wɔn a wɔfrɛ no nyinaa.” (Dw. 145:18) Sɛ yenya ahotoso sɛ Yehowa dɔ yɛn, na ɔrennyaw yɛn a, ɛbɛboa yɛn ama yɛatumi agyina yɛn gyidi ho sɔhwɛ foforo biara a yebehyia ano.\nNOKWARE A ƐWƆ BIBLE MU NO HO ANIGYE A YEBENYA\n11, 12. Yɛbɛyɛ dɛn anya nokware a ɛwɔ Bible mu no ho anigye kɛse?\n11 Kristofo de, yɛn ani gye nokware ho, na yegye tom. Onyankopɔn Asɛm no mu na yehu nokware no. Yesu bɔɔ n’Agya mpae sɛ: “W’asɛm yɛ nokware.” (Yoh. 17:17) Enti sɛ yɛn ani begye nokware no ho a, gye sɛ yenya nokware nimdeɛ a ɛwɔ Onyankopɔn Asɛm no mu. (Kol. 1:10) Nanso, nimdeɛ a yebenya nko ara nnɔɔso. Momma yɛnhwɛ sɛnea odwontofo a Onyankopɔn honhom ma ɔkyerɛw Dwom 119 no boa yɛn ma yehu nea ɛbɛma yɛn ani agye nokware a ɛwɔ Bible mu no ho. (Kenkan Dwom 119:97-100.) Yemmisa sɛ, so yegye bere dwinnwen nsɛm a ɛwɔ Kyerɛwnsɛm no mu ho da mũ no nyinaa? Sɛ yedwinnwen akwan a yɛbɛfa so de nokware a ɛwɔ Bible mu no abɔ yɛn bra ama yɛanya so mfaso ho a, ɛbɛma yɛn ani asɔ nokware a ɛwɔ Bible mu no kɛse.\n12 Odwontofo no kɔɔ so kae sɛ: “Hwɛ sɛnea wo nsɛm yɛ fremfrem wɔ me dodom, ɛsen ɛwo wɔ m’anom!” (Dw. 119:103) Saa ara na yɛn nso, yebetumi atɔ yɛn bo ase de anigye adi honhom fam aduan dɛdɛɛdɛ a Onyankopɔn ahyehyɛde no gyina Bible so siesie ma yɛn no. Yebetumi ama honhom fam aduan no akyɛ wɔ yɛn dodom, kyerɛ sɛ, yɛbɛtɔ yɛn bo ase akenkan nokware “nsɛm a ɛyɛ dɛ” no adwinnwen ho na yɛde aboa afoforo.—Ɔsɛnk. 12:10.\n13. Dɛn na ɛboaa Yeremia maa n’ani gyee nokware a ɛwɔ Kyerɛwnsɛm mu no ho, na ɔkwan bɛn so na ɛboaa no?\n13 Ná odiyifo Yeremia ani gye nokware a ɛwɔ Kyerɛwnsɛm mu no ho. Onyankopɔn nsɛm no kaa Yeremia koma ma ɔkae sɛ: “Minyaa wo nsɛm, na midii; w’asɛm bɛyɛɛ ahurusi ne anigye wɔ me koma mu; wo din na ɛda me so, O Yehowa, asafo Nyankopɔn.” (Yer. 15:16) Yebetumi aka sɛ Yeremia dii Onyankopɔn nsɛm a ɛsom bo no, kyerɛ sɛ, ɔkenkan dwinnwen ho yiye. Ɛma onyaa anisɔ kɛse sɛ wanya hokwan sɛ wɔde Onyankopɔn din ato no so. So nokware a ɛwɔ Bible mu no ho anigye a yɛwɔ no akanyan yɛn koma ama yɛahu sɛ ɛyɛ hokwan soronko na yɛanya sɛ Onyankopɔn din da yɛn so na yɛreka n’Ahenni no ho asɛm akyerɛ nkurɔfo wɔ awiei bere yi mu?\nMa w’ani nnye nokware a ɛwɔ Bible mu no ho (Hwɛ nkyekyɛm 14)\n14. Yɛbɛyɛ dɛn anya nokware a ɛwɔ Bible mu no ho anigye kɛse?\n14 Bible ne yɛn Bible ho nhoma a yɛkenkan akyi no, dɛn bio na yebetumi ayɛ ama yɛanya nokware a ɛwɔ Bible mu no ho anigye kɛse? Sɛ yɛkɔ asafo nhyiam daa a, ɛbɛboa yɛn ama yɛanya nokware a ɛwɔ Bible mu no ho anigye kɛse. Ɔwɛn-Aban nsɛmma nhoma no a yɛde sua Bible nnawɔtwe biara no, ɛno ne ɔkwan titiriw a wɔnam so kyerɛkyerɛ yɛn. Sɛ yɛbɛte Ɔwɛn-Aban no mu asɛm a yesua no ase yiye a, ɛsɛ sɛ yedi kan sua asɛm a yebesusuw ho wɔ Ɔwɛn-Aban Adesua biara ase no yiye. Ɔkwan baako a yebetumi afa so asua asɛm a yebesusuw ho no yiye ne sɛ yɛbɛkenkan Bible mu nsɛm a wɔatwe adwene asi so no mu biara. Seesei, wubetumi atwe Ɔwɛn-Aban no bi wɔ kasa pii mu wɔ jw.org anaasɛ wubetumi akenkan wɔ JW Library so. Ebi wɔ hɔ a ɛma wutumi bue kyerɛw nsɛm a wɔatwe adwene asi so wɔ adesua asɛm no mu kenkan no ntɛm ara. Nanso, ɔkwan biara a yɛbɛfa so no, nea eye paa ne sɛ yɛbɛtɔ yɛn bo ase akenkan kyerɛw nsɛm biara a wɔatwe adwene asi so wɔ adesua asɛm no mu na yɛadwinnwen ho. Sɛ yɛyɛ saa a, ɛbɛma yɛanya nokware a ɛwɔ Bible mu no ho anigye kɛse.—Kenkan Dwom 1:2.\nƆDƆ A YEBENYA AMA YƐN NUANOM\n15, 16. (a) Sɛnea Yohane 13:34, 35 kyerɛ no, asɛyɛde bɛn na yɛwɔ? (b) Onyankopɔn ne Bible ho anigye a yɛwɔ no fa ɔdɔ a yɛwɔ ma yɛn nuanom no ho sɛn?\n15 Anadwo a etwa to wɔ Yesu asase so asetena mu no, ɔka kyerɛɛ n’asuafo no sɛ: “Mede ahyɛde foforo rema mo, sɛ monnodɔ mo ho; sɛnea medɔ mo no, mo nso monnodɔ mo ho saa ara. Sɛ mododɔ mo ho a, ɛno na ɛbɛma nnipa nyinaa ahu sɛ moyɛ m’asuafo ampa.”—Yoh. 13:34, 35.\n16 Ɔdɔ a yebenya ama yɛn nuanom mmarima ne mmea no fa ɔdɔ a yɛwɔ ma Yehowa no ho. Nokwasɛm ne sɛ, yɛrentumi nka sɛ yɛdɔ Yehowa bere a yɛtan yɛn nuanom. Ɔsomafo Yohane kyerɛwee sɛ: “Nea ɔnnɔ ne nua a ohu no no rentumi nnɔ Onyankopɔn a onhu no.” (1 Yoh. 4:20) Afei nso, ɔdɔ a yɛwɔ ma Yehowa ne yɛn nuanom no fa Bible ho anigye a yɛwɔ no ho. Adɛn ntia? Nea enti a ɛte saa ne sɛ, nokware a ɛwɔ Bible mu no ho anigye a yɛwɔ no kanyan yɛn ma yefi yɛn komam tie ahyɛde a ɛwɔ Kyerɛwnsɛm no mu a ɛne sɛ, ɛsɛ sɛ yɛdɔ Onyankopɔn ne yɛn nuanom.—1 Pet. 1:22; 1 Yoh. 4:21.\nDɔ wo nuanom mmarima ne mmea (Hwɛ nkyekyɛm 17)\n17. Nneɛma a yɛbɛyɛ de ada ɔdɔ adi no, ebi ne sɛn?\n17 Kenkan 1 Tesalonikafo 4:9, 10. Nneɛma pa a yɛbɛyɛ de ada ɔdɔ adi wɔ yɛn asafo mu no, ebi ne sɛn? Ebia na onua anaa onuawa bi a ne mfe akɔ anim hia kar a ɔbɛfa akɔ Kristofo nhyiam. Ebia na ehia sɛ yɛboa okunafo bi ma osiesie ofie a ɔte mu no. (Yak. 1:27) Anuanom mmarima ne mmea a wɔn abam abu, wɔn a wɔahaw, anaa wɔn a wɔrehyia sɔhwɛ afoforo no, sɛ wɔyɛ mmofra oo, sɛ wɔn mfe akɔ anim oo, ɛsɛ sɛ yenya bere ma wɔn, yɛhyɛ wɔn nkuran, na yɛkyekye wɔn werɛ. (Mmeb. 12:25; Kol. 4:11) Sɛ yɛde nsɛm a yɛka ne yɛn nneyɛe kyerɛ sɛ yedwen yɛn nuanom a “yɛne wɔn bɔ abusua wɔ gyidi mu no” ho paa a, yɛma wohu ankasa sɛ yɛdɔ wɔn.—Gal. 6:10.\n18. Dɛn na ɛbɛboa yɛn ama yɛasiesie akasakasa nketenkete a ɛsɔre wɔ yɛne yɛn mfɛfo gyidifo ntam no?\n18 Bible ka too hɔ sɛ, wiase bɔne yi “nna a edi akyiri” mu no, nnipa bɛyɛ pɛsɛmenkominya ne anibere. (2 Tim. 3:1, 2) Enti ɛsɛ sɛ yɛn a yɛyɛ Kristofo no yere yɛn ho ma ɔdɔ a yɛwɔ ma Onyankopɔn ne yɛn nuanom no yɛ kɛse. Saa ara na ɛsɛ sɛ yɛma nokware a ɛwɔ Bible mu no ho anigye a yɛwɔ no nso yɛ kɛse. Nokwasɛm ne sɛ, ɛtɔ da a, akasakasa nketenkete betumi asɔre wɔ yɛne yɛn mfɛfo gyidifo ntam. Nanso, sɛ yɛma ɔdɔ kanyan yɛn na yesiesie akasakasa biara a ɛsɔre no wɔ ɔdɔ mu a, hwɛ sɛnea asafo no mufo nyinaa ani begye! (Efe. 4:32; Kol. 3:14) Enti, mommma yɛmma yɛn dɔ ano nnwo da! Mmom no, momma yɛnkɔ so mma ɔdɔ a yɛwɔ ma Yehowa ne yɛn nuanom, ne Yehowa Asɛm no ho anigye a yɛwɔ no mu nyɛ den.